Εστιατόριο ΕΠΙ ΤΩ... ΛΑΪΚΩΤΕΡΟΝ, Πατήσια, Αθήνα | ask4food\nΖωντανή μουσικη μεσημέρι\nΑνοιχτά κάθε βράδυ. Σάββατο και Κυριακή απο το μεσημέρι\nZωντανή Μουσική Τετάρτη, Παρασκευή Σάββατο βράδυ, και Κυριακές μεσημέρια. Μπουζούκι, κιθάρα (Εντεχνα Ρεμπέτικα χαλαρά χωρίς εντάσεις)\nΣυνηθίζεται όλα τα πιάτα στη μέση. Μπορείτε να φάτε κανονικά ή να τσιμπολογήσετε πίνοντας το κρασάκι σας.\nΚαι έτσι και αλλιώς ευπρόσδεκτοι!!!!!\nΟμορφος χώρος στο ισόγειο διπλοκατοικίας. Παραδοσιακές συνταγές\n(μπεκρή μεζέ, λουκάνικο χωριάτικο, κεφτεδάκια..... ) αλλά και ιδιαίτερα πιάτα (μελωμένο κοτόπουλο, μπριζολάκια με μαρμελάδα τομάτας και μουστάρδα, πιπεράτο....... )\nΚαι θαλασσινά (Μύδια αχνιστά, Γαριδομακαρονάδα Ούζου, Καλαμάρια.... )\nΑν φάτε όπως τον παλιό καλό καιρό υπολογίστε 13-17 ε το άτομο με το κρασί\nΛΕΙΤΟΥΡΓΙΑ ΚΟΥΖΙΝΑΣ 19 -01+30 ΣΑΒΒΑΤΟ ΚΑΙ ΚΥΡΙΑΚΗ ΑΠΟ ΤΟ ΜΕΣΗΜΕΡΙ ΖΩΝΤΑΝΗ ΜΟΥΣΙΚΗ ΠΑΡΑΣΚΕΥΗ & ΣΑΒΒΑΤΟ ΒΡΑΔΥ\nΤο ότι κάποιος είναι τίμιος δεν σημαίνει ότι είναι αγαπητός. Σημαίνει ότι είναι αξιοσέβαστος.\nΚαι, ζητώντας συγγνώμη από τις κυρίες, ρωτώ ποιος αγάπησε ποτέ τον Καλαϊτζή ή τον Μπουντούρη, ποιος αγάπησε το "καλό παιδί" Χέλγκι Σίγκουρντσον; Οι κερκίδες ακόμα βοούν από το "Κυριάκο αλάνι [... κτλ κτλ... ]" ή το ρυθμικό "Κο-λιτσιδάκης Κο-λιτσιδάκης" μετά από μια μπουνιά στο 89' στο εντός έδρας 0-0 με την Μπριζ (Μπρούγκε κατά το ορθό φλαμανδικό) εν έτει 1994 και την απευθείας κόκκινη.\nΚαι για να το καταστήσω απολύτως σαφές: ο Βύντρα ήταν απόλυτα καταξιωμένος, έπαιζε ασταμάτητα σε Εθνική και Παναθηναϊκό για χρόνια διότι όλοι οι προπονητές αναγνώριζαν την αξία του. Το γεγονός της έλλειψης αγάπης από την κερκίδα δεν τον εμπόδισε καθόλου να κάνει μεγαλύτερη καριέρα από τον Κολιτσιδάκη. Συμπλήρωνε τα κενά καλλίτερα από οποιονδήποτε άλλο πιο αγαπητό, χωρίς ποτέ του να έχει υψηλό κασέ.\nΤο αυτό είναι και το "επί τω λαϊκώτερον", είναι ο Βύντρα των μεζεδοπωλείων.\nΔουλεύει με απόλυτη τιμιότητα, αγόγγυστα, χρόνια τώρα. Είμαι σίγουρος ότι το περιθώριο κέρδους του είναι απειροελάχιστο καθώς κρατάει τιμές αρκετά χαμηλές. Επενδύει ασταμάτητα στον χώρο του. Δεν θα δεις (σε αυτή την τεράστια παλιά μονοκατοικία) ποτέ σκασμένη μπογιά ή χαλασμένο πόμολο. Η εξυπηρέτηση είναι πιο ζεστή και ανθρώπινη από αυτό που θα σου προσέφερε ένας συγγενής. Οι πρώτες ύλες είναι άνω του μέσου όρου και μάλιστα σε αυτή την κατηγορία κόστους. Οι χρόνοι απόκρισης, υπό ΚΣ, μια χαρά. Οι γεύσεις είθισται να είναι καλές και τυποποιημένες (ίδιες κάθε φορά) αλλά και ταυτόσημες της εποχής που άνοιξε, πράγμα το οποίο εμένα μου αρέσει (πχ παίζει κρέμα γάλακτος ή έχει την ελαφρώς πασέ ρόκα-παρμεζάνα).\nΚατά τα λοιπά κάτι του λείπει. Κάτι που να το μετατρέψει από ένα απόλυτα τίμιο μεζεδοπωλείο σε ένα αξιαγάπητο μεζεδοπωλείο (προφανώς η άποψη είναι απόλυτα υποκειμενική).\n31-1-2017 βρεθήκαμε 5 που είχαμε καιρό να βρεθούμε αναμετάξυ μας και πήραμε:\n- πατάτες τηγανιτές 3,50. Ακόμα κι αυτές ήταν παλιομοδίτικες: μαυρισμένες (υπάρχουν πατάτες που μαυρίζουν στο τηγάνι, δεν υποδηλώνει απολύτως τίποτα για την ποιότητα) και κάπως μαλακές. Χωρίς περιττά λάδια. Νόστιμες πατάτες.\n- μελιτζανοκατάσταση (6,50) με σάλτσα ντομάτας και φέτα. Δεν υπάρχει περίπτωση να μην το πάρω όποτε πάω εκεί. Ήταν στις πολύ καλές του εκδόσεις.\n- χιουνκιάρ μπεγεντί (7,80). Αρκετά κανελένιο. Συμπαθέστατο όχι φοβερό. Για κυρίως μερίδα μικρή, για μεζεδάκι άριστη.\n- χαλούμι ψητό με μαρμελάδα ντομάτας (5,20). Για το χαλούμι αυτό καθεαυτό θα πω ότι μου φάνηκε παράξενο, σαν να μην ήταν χαλούμι: είχε ευχάριστα πρόβεια μυρωδιά αλλά ήταν εύθρυπτο, όχι ιδιαίτερα μαστιχωτό. Η μαρμελάδα ντομάτας καλή κι αξιοπρεπής με δυο φυλλαράκια δυόσμο.\n- κοτόπουλο αλά κρεμ με μανιτάρια κονσέρβας (7,80). Είναι εθιστικό. Χθες ήταν πολύ αλμυρό και άργησε να έρθει (όλοι δικαιούνται μια στο τόσο μια κακή στιγμή). Το παίρνω, όπως και την μελιτζανοκατάσταση, πάντοτε όποτε πάω (είναι walking distance από το σπίτι μου). Σε αυτό το πιάτο ΔΕΝ με πειράζουν τα μανιτάρια κονσέρβας, πράγμα που εκπλήσσει ακόμα κι εμένα.\n- χόρτα (5,00). Ένα τσικ παραβρασμένα με ένα τσικ σόδας να κρατήσουν το χρώμα τους (έτσι μάλλον βγήκε το τσικ του τσικ).\nΑυτά ήσαντο τα χθεσινά αλλά μπορώ να συστήσω επίσης το καρδιτσιώτικο με πράσο λουκάνικο και τα πραγματικά σπιτικά ανθοτυροπιτάκια ή το συκώτι. Γενικά ό, τι και να πάρεις είναι αξιοπρεπέστατο, δίχως να έχει και τίποτα φοβερό από την άλλη.\nΝεράκι από μια κανάτα που δεν προλάβαινε να φτάσει ως τη μέση και μας την ξαναφέρνανε γεμάτη. Κρασί κόκκινο οριακά αξιοπρεπές. Κέρασε εκπληκτική πανακότα. Έφερε και ψωμάκι, που δεν του τόπαμε αλλά καλά έκανε.\nΑν κάνεις τις πράξεις θα δεις ότι 5 νομάτοι με περίπου 8 ευρώ το άτομο τσιμπήσαμε μπόλικα πλέρια και σχεδόν φάγαμε κανονικά (όξω τα ποτά). Νούμερο αστείον δεδομένου ότι κάτι απατίλες (εκ του άπατου, όχι της απάτης αν και μπαίνω στον πειρασμό) ζητάνε 15 το κεφάλι για το τίποτα.\nΑν είσαι του όξω κήπου, προφανώς δεν κάτσαμε όξω χτες λόγω δρόσου καθώς είχε 3 μοναχικούς βαθμούς, μάθε ότι έχει βάνει κάτι μεγάλες σιδεριές προκειμένου να ανεβοκατεβάζει τέντες και να εκμεταλλεύεται τα πλήθη του μεσημεριού της Κυριακής. Κρίμα γιατί εμένα μου χάλασε έναν από τους καλλίτερους κήπους εν Αθήναις...\nΔίπλα του ακριβώς το ΑΤ Πατησίων. Το παλιό ΙΣΤ (16ο). Ναι αυτό στο οποίο "ανήκε" ο Χατζηχρήστος στην ομώνυμη ταινία, αν και τότε αυτό ήτο Κύθνου και Δροσοπούλου («ο Ηλίας του 16ου» και απορώ πως κανένα ταβερνείο της γειτονιάς δεν έχει εκμεταλλευτεί την εγγύτητα για την ονομασία του). [Ειρήσθω εν παρόδω η σκηνή στο καφενείο που τα λένε Χατζηχρήστος, Βέγγος, Ξενίδης είναι γυρισμένη στο Διόνυσο του Άη-Γιώργη στην Κυψέλη. ] Πιο κει τα σχολεία της Γκράβα (σ. σ. αρβανίτικα για τον γκρεμό).\nΣυνώνυμα των "κακών παιδιών" και κάθε είδους παραβατικής συμπεριφοράς τη 10ετία του ‘80 τα σχολεία της Γκράβα. Συγκροτήματα όπως το Ολέθριο Ρήγμα (όταν ενώθηκε ο Όλεθρος με το Ρήγμα δημιουργώντας αυτό το υπέροχο crust punk-thrash metal group, πιστοποιώντας όμως ότι γεννήθηκε μια γενιά μες στα τοξικά) βγήκαν από τα σκοτεινά σπλάγχνα τούτου του σχολικού συγκροτήματος. Θυμάμαι δε κάπου στο 1994 να παίζουν οι Αντίδραση με support τα Υπόγεια Ρεύματα (!! ).\nΚι επειδή η ημιμάθεια είναι χειρότερη της αμάθειας λέω σαφώς και ρητά: στη Γκράβα -στο απόγειό της- στεγάζονταν 8 λύκεια, 6 γυμνάσια, 4 δημοτικά, 2 νηπιαγωγεία, 1 τεχνική επαγγελματική σχολή και φοιτούσαν συνολικά 14.000 μαθητές, όσος είναι περίπου πχ ο πληθυσμός της Σπάρτης. Η Αμυγδαλέζα στα χειρότερά της έφτασε στα 1000 άτομα. Αυτό ήταν στρατόπεδο συγκέντρωσης, όχι σχολείο.\nΈνα σχολικό συγκρότημα που σχεδιάστηκε με μέριμνα και φροντίδα αλλά στο δρόμο αποκηρύχτηκε ακόμα και από τους αρχιτέκτονές του (Κ. Παπαϊωάννου, Κ. Φινές, Ν. Χατζηθεοδώρου) μετά τις άχαρες επεμβάσεις προς όφελος της πρόσκαιρης χρηστικότητας (αποκοπή αύλειων χώρων, κάγκελα –κυριολεκτικά- παντού κτλ). Εις εξ αυτών (Κ. Φινές) δήλωσε: "αυτό το έργο δεν είναι από τα αγαπημένα μου, αν όμως κάποιος μου εγγυάτο την αρχική χρήση θα το υπέγραφα και σήμερα". Από τον Λε Κορμπυζιέ στο μπ.... ρδελέ! Όταν κάποιοι πραγματικά παίζουν με τη ζωή σου δίχως να έχουν ιδέα για τις επιπτώσεις.\nΠρωτοπόρα σχολεία στις καταλήψεις ανέδειξαν μορφές όπως ο νυν πρωθυπουργός ή η τηλεπερσόνα κα Τσιμτσιλή (οι επιπτώσεις που λέγαμε). Είναι ένα σχολικό συγκρότημα που ενώ χτίστηκε το 1973 πρωτοβάφτηκε το 1990, επί Κοντογιαννόπουλου, για την ακρίβεια είχαν βαφτεί μόνο οι χώροι από όπου επρόκειτο να περάσει ο Υπουργός... Μέχρι τότε τα σίδερα ήταν στο χρώμα της σκουριάς και τα μπετά στο χρώμα του μπετού… Γιατί οι καταλήψεις μπορεί να είχαν πολιτική χροιά αλλά είχαν οπωσδήποτε και ουσία.\nΥπάρχουν πολλά κι άλλα πολλά, απο τον ρόλο των ΜΜΕ στη δημιουργία στερεοτύπων μέχρι τη συμπεριφορά (νεοφώτιστων στη Βουλή) κομμάτων κι από σκηνικά ρόδα-τσάντα και κοπάνα μέχρι στιγμές ωμής βίας. Αλλά αυτά χωρούν μόνο σε κουβέντες που θα μπορούσαν να γίνουν φερ' ειπείν στο "επί τω... λαϊκώτερον" και θα μπορούσαν να γίνουν μια ξεχωριστή έκθεση στο Γκάζι.\nΥΓ Κι αν θέλουμε ένα "σαν σήμερα" υπότιτλο να πούμε: σαν σήμερα 3 Φλεβάρη, στο μακρινό 1908, ιδρύθηκε ο Παναθηναϊκός.\nΣπάνια θα επαναλάβω κριτική για εστιατόριο -και αυτό θα γίνει σε περίπτωση αλλαγής στη βαθμολογία.\nΣτη συγκεκριμένη περίπτωση απλώς ξαναδίνω την ίδια βαθμολογία (4/4) με παλαιότερα -για να βαθμολογίσω την παραμονή πρωτοχρονιάς στο Επι τω Λαικώτερον - η οποία βραδιά αναίρεσε την όποια άποψη είχα σχηματίσει από παλαιότερες -μάλλον δυσάρεστες- εμπειρίες παραμονής πρωτοχρονιάς σε άλλους χώρους και να δηλώσω ευθαρσώς ότι το Επι τω Λαικώτερον έκανε τη διαφορά!\nΚαταρχήν 4/4 στην ευγενική συμπεριφορά τους όταν -τελευταία στιγμή- τους κάλεσα για να κλείσω τραπέζι για την παραμονή. Όπως ήταν φυσικό δεν είχαν στην κάτω κεντρική σάλα διαθέσιμο τραπέζι, είχαν όμως χώρο στο πατάρι (όπου θα είχαν επίσης ζωντανή μουσική), παρόλα αυτά μου πρότειναν να πάω να δω η ίδια το χώρο και το πατάρι -πριν κάνω κράτηση- για την περίπτωση που δε μου αρέσει.\nΜπράβο τους για την εντιμότητά τους! Τελικά -ευτυχώς για εμάς- λόγω μιας μικρής αλλαγής στον αριθμό κάποιας άλλης κράτησης, προέκυψε τραπέζι 8 ατόμων όπως ακριβώς το θέλαμε στην κεντρική σάλα δίπλα στην ορχήστρα.\nΝτυθήκαμε και στολιστήκαμε και παραμονή πρωτοχρονιάς καταφθάσαμε στο Επι τω Λαικώτερον. Χριστουγεννιάτικος στολισμός, παραμυθόσπιτο απέξω, το τζάκι μέσα αναμμένο, όλο το προσωπικό με γιορτινό χαμόγελο στο στόμα, θαλπωρή είναι η λέξη που περιγράφει την ατμόσφαιρα εκείνης της βραδιάς.\nΔύο μουσικοί/τραγουδιστές με ωραίο ρεπερτόριο, μουσική στη σωστή ένταση, ακριβώς ότι αρμόζει σε τέτοιες βραδιές που και κουβεντούλα γίνεται και σιγοτραγουδάς και τελικά ανάβει το κέφι.\nΤαχύτατη εξυπηρέτηση, άτομο της παρέας μου -πρώτη του φορά στο Επι τω Λαικώτερο- δήλωσε ενθουσιασμένο ότι: "ούτε ένα νεύμα για ανανέωση νερού δε χρειάστηκε να κάνουμε", η κοπέλα που εξυπηρετούσε το τραπέζι μας ήταν εκεί πριν από εμάς για εμάς! Κουζίνα, service, μουσική όλα ένα καλοκουρδισμένο ρολόι, ζεστά πιάτα (συγκεκριμένο menu) έφταναν στο τραπέζι μας, νόστιμα πιάτα, δροσερές σαλάτες, συνεχής ανανέωση κρασιού.\nΚαι στην αλλαγή του χρόνου έσβησαν τα φώτα, πόσο ευχάριστο να βλέπεις την κοπελιά που μας εξυπηρετούσε να χαίρεται και να λέει "έρχεται-έρχεται" -κάπως έτσι ενθουσιάζεσαι κι εσύ περισσότερο για αυτό που... έρχεται, ακολούθησαν ευχές φιλιά και.. πάει ο παλιός ο χρόνος....\nΠαρόλο που δε με αφορά άμεσα οφείλω να το σημειώσω- πως συγκινήθηκα όταν όλοι οι εργαζόμενοι στο Επι τω Λαικώτερο συγκεντρώθηκαν κοντά στην ορχήστρα για να ανταλλάξουν φιλιά και ευχές -πνεύμα ομόνοιας, εξ ου και το καλοκουρδισμένο ρολόι που ανέφερα παραπάνω.\nΔε θα κάνω ακόμη μία φορά ανάλυση πιάτων και γεύσεων -υπάρχει το σχετικό menu αναρτημένο στο site και ήταν όλα καταπληκτικά- απλώς θα κλείσω την κριτική μου σχεδόν όπως την ξεκίνησα και για το βασικό λόγο που την αναρτώ. Ένα μεγάλο μπράβο για τον επαγγελματισμό και την ωραία ατμόσφαιρα που εισπράξαμε όλοι μας την παραμονή πρωτοχρονιάς που μας αποδεικνύει ότι υπάρχουν χώροι που κάνουν τη διαφορά!\nΕπισκεφτηκαμε το μαγαζι 5-6-2016 Σαββατο 6 ατομα μετα απο κρατηση.\nΠαλιο νεοκλασικο καλα συντηρημενο στα Ανω Πατησια. Το τραπεζι ηταν 4αρι που το ειχαν κανει 6αρι και μετα απο επισημανση μας το αλλαξανε αμεσως. Γενικα το μαγαζι ειναι λιγο στριμωγμενο απο τα πολλα τραπεζια οχι πολυ αλλα θα μπορουσε να ηταν πιο ανετο. Ο εξαερισμος που εχει ειναι πολυ καλος και δεν καταλαβαινεις ιχνος τσιγαριλας! Το ΠΣ εχει ζωντανη μουσικη με ενα μπουζουκι και μια κιθαρα που τα παιδια πραγματικα ειναι απιστευτα.\nΤο σερβις θελει λιγο βελτιωση καθως πανω στο peak επικρατει μια συγχυση. Παντως ευγενεια και χαμογελο περισσευουν και γενικα θα φυγεις ευχαριστημενος σε αυτον τον τομεα.\n-σαλατα δικια τους η οποια ηταν χωριατικη με μαρουλι και σως μουσταρδας. αδιαφορη\n-πατατες τηγανιτες. καλοτηγανισμενες στο χερι καλως\n-κοτοπουλο με μαρμελαδα. καλο αλλα οχι κατι το ιδιαιτερο\n-πιατο του μαγκα η καπως ετσι για 2 ατομα. ουσιαστικα μπριζολα με πατατες ηταν καλοψημενη και ζουμερη\n-φαβα. παρα πολυ καλη\n-τηγανια. κλασικη νορμαλ\n-σαγανακι. επισης κλασικο\nΤο φαγητο γενικως δεν επιφυλλασει εκπληξεις αλλα δεν ειναι και κατι το ιδιαιτερο.\n-ρακομελο. ωραιο και ελαφρυ\nΠληρωσαμε 84 ευρω που τα θεωρω πολυ καλα δεδομενου και των ποτων.\nΤο μαγαζι δεν ειναι γνευσιγνωσιας η gourmet απλες γευσεις με μετρια προς καλη ποιοτηα. Θα ξαναπαω μονο ομως ΠΣ λογω της μουσικης και του κλιματος. Καθημερινη δεν νομιζω.\nΛείπει ο Μάης από την Σαρακοστή; Διαβάζουμε όλοι μας για αυτό το εστιατόριο... θέλουμε δεν θέλουμε... εδώ κι ένα χρόνο! έχει γίνει σαν αστικός μύθος η φάση!\nΠροσπαθούσα καιρό να πετύχω επίσκεψη και τους έψησα όλους απογευμα Κυριακής να το επισκεφθούμε επιτέλους!\nΟι προσδοκίες μου δεν ήταν συγκεκριμένες, οι κριτικές είναι σε ένα βαθμό αντιφατικές και δεν ήξερα τι να περιμένω!\nΑς τα πιάσουμε από την αρχή:\nΚάναμε κράτηση μέσω A4F για να έχουμε έκπτωση 10% αλλά η κοπέλα μας ενημέρωσε οτι αυτό δεν ισχύει για Κυριακή. Η αλήθεια είναι ότι δεν είχα διαβάσει τα ψιλά γράμματα αλλά για να το λέει έτσι θα είναι. Δεν ξενέρωσα με αυτό διότι ο λογαριασμός δεν ήταν υψηλός.\nΠήγαμε στις 4. Είχε καμιά 10-15 παρέες. Ο χώρος ένα νεοκλασσικό με δύο τρείς διακριτούς χώρους και εξωτερική αυλή κλεισμένη με σόμπες για τους καπνιστές. Κάπνιζαν κάποιοι και μέσα αλλά όχι τίποτα το αποπνικτικό. Οι περισσότεροι το σέβονταν και επιπλέον μας το επεσήμαναν και από το κατάστημα. Σε κάθε περίπτωση ενοχλήθηκα 5 λεπτά πριν αποχωρήσουμε!\nΟ χώρος πολύ καλός για ταβέρνα. Παραδοσιακός αλλά προσεγμένος και σίγουρα το καλοκαίρι η αυλίτσα του θα είναι καλή για να κάτσεις να φάς.\nΤο service πάρα πολύ καλό. Η κοπέλα ήταν "ξουράφι" που λένε και στο χωριό μου! Γρήγορη, ευγενική, εξυπηρετική χωρίς πολλά πολλά! όλα ήρθαν εξαιρετικα γρήγορα!\nΤο φαγητό: πήραμε μαγκιά του μάγειρα. Πολύ ψημένο, ακριβώς στα γούστα μου. Τεράστια χοιρινή μπριζόλα πολύ νόστιμη και ζουμερή. Το συκωτάκι ομοίως μεγάλη μερίδα και νόστιμο. Οι πατατούλες τηγανιτές ήταν μέτριες. Μάλλον ήταν σπιτικές αλλά δεν με ενθουσίασαν. Τα τηγανιτά κολοκυθάκια είχαν πιεί λάδι. Μεγάλη μερίδα αλλά μέτρια γεύση. Το τζατζίκι και η τυροκαυτερή τεράστιες μερίδες και πολύ νόστιμα. Ψωμάκι μέτριο. Πήραμε και 4 αναψυκτικά και 1 κιλό κρασί, 52 ευρώ. Πολύ καλό VFM. Το φαγητό άξιζε για 2,5 ντοματούλες αλλά με έπιασαν οι γενναιοδωρίες μου!\nΓενικά μείναμε όλοι πολύ ευχαριστημένοι και σίγουρα να ξαναπάμε να δοκιμάσουμε και τα υπόλοιπα. Τίμια προσπάθεια απ΄όλους και φαίνεται να έχουν όλες τις προύποθέσεις για μια καλή ταβέρνα στην περιοχή!\nΠρώτη φορά πήγαμε στο μαγαζί, έχοντας διαβάσει τις πολύ καλές κριτικές των άλλων χρηστών του site.\nΤο μαγαζί στεγάζεται σε ένα διώροφο νεοκλασικό και συγκεκριμένα στο ισόγειο.\nΈχει μεγάλη αυλή, με τραπέζια στον εξωτερικό χώρο για τους θερινούς μήνες.\nΤο εσωτερικό του μαγαζιού είναι καλαίσθητο, με επένδυση πέτρας στους τοίχους και ωραία φωτιστικά στο ταβάνι.\nΟ χώρος είναι αρκετά μεγάλος και μπορούν να καθήσουν αρκετά άτομα.\nΤην ημέρα που πήγαμε, υπήρχε και ζωντανή μουσική.\nΔυο νέοι μουσικοί με κιθάρα και μπουζούκι που έπαιζαν ρεμπέτικα.\nΉμασταν 4 άτομα και παραγγείλαμε τα εξής πιάτα..\nΑπο ορεκτικά πήραμε συκώτι τηγανιά για αρχή.\nΠολύ γευστικό πιάτο, το συκώτι κομμένο σε μικρά κομμάτια, παναρισμένο με αλεύρι, σε σάλτσα λεμονιού και τριμμένη ρίγανη απο πάνω.\nΤο επόμενο ορεκτικό ήταν η φέρα ψητή με σουσάμι και μέλι.\nΜεγάλη μερίδα και σωστά ψημένη.\nΟύτε κάρβουνο, αλλα ούτε και λάστιχο.\nΠήραμε ακόμη, μελιτζανοσαλάτα με φέτα και τομάτα και σαλάτα "επι τω λαϊκώτερον".\nΗ σαλάτα είχε μαρούλι, τομάτα, αγγούρι και μια πολύ ωραία, δροσερή dressing.\nΜας θύμισε ceasar's, χωρίς κοτόπουλο.\nΗ μελιτζανοσαλάτα ήταν εξαιρετική και δεν θέλαμε και πολύ να πάρουμε και δεύτερο πιάτο.\nΓια κυρίως πήραμε δυο πιάτα.\nΤο ένα ήταν το φιλέτο κοτόπουλο σε σάλτσα μελιού και σουσαμιού, γαρνιρισμένο με βραστά καρότα και κολοκύθια.\nΤα λαχανικά ήταν κρύα, ενώ το κοτόπουλο, αν και γευστικό, είχε υπερβολική σάλτσα.\nΤο επόμενο κυρίως ήταν η " μαγκιά του μάγειρα".\nΤο πιάτο είναι για δυο άτομα.\nΔυο μεγάλες χοιρινές μπριζόλες λαιμού, χωρίς κόκκαλο, γαρνιρισμένες με αληθινές τηγανιτές πατάτες.\nΤο πιάτο είναι εξαιρετικό και το προτείνω ανεπιφύλακτα.\nΔεν είχε κάποια σάλτσα ή μαρινάδα, αλλα ήταν τόσο καλά ψημένο, που δεν χρειαζόταν κάτι άλλο.\nΣτο τέλος μας κέρασαν λεμονόπιτα, η οποία δεν μου άρεσε καθόλου.\nΠληρώσαμε 59€, σκάσαμε απο το φαγητό και σίγουρα θα ξαναπάμε!\nΚυριακή απόγευμα συμβουλευομενοι τις κριτικές του site μιας και ήταν κοντά μας, αποφασίσαμε να επι σκεφτούμε το εν λόγω εστιατόριο. Πάρκινγκ όχι δύσκολο αν σκεφτεί κανείς την περιοχή.\nΥποδοχή σχετικά καλή, γρήγορα μας βρήκαν τραπέζι της αρεσκείας μας καθότι και οι 2 καπνιστές μας βολεψαν σε καλό σημείο. Η εξυπηρέτηση γενικά ήταν γρήγορη και η ανταπόκριση επαγγελματική.\nΣτο ζητούμενο τώρα.\nΣαλάτα επί των λαικοτερων: ωραία βινεγκρετ αλλά μέτρια εκτέλεση στο κόψιμο και συνδυασμό λαχανικών πικριζε λιγάκι. Βαθμολογία: 5/10\nΠατατες: φρεσκοτηγανισμενες δεν μυριζε το λαδι: 8/10\nΤζατζικι: ετοιματζιδικο απαράδεκτο για τέτοιο μαγαζί 4/10\nΦέτα τηγανιτές με μελι: ετοιματζιδικη κατεψυγμενη φουσκωτό στο τηγάνι με πολύ μέλι λες και πάμε για λουκουμαδες. 3/10\nΚολοκυθακια: Οκτωβρίου τηγάνι σένα τίποτα το ιδιαίτερο 7/10\nΜοσχάρι με σάλτσα μελιτζάνες: Απογοητευτικό, νερομπλουμ η σάλτσα ευτυχώς μαλακό. 5/10\nΤα παραπάνω μαζί με μισό κιλό κρασί και μια σόδα για 2 άτομα κόστισαν 35 ευρώ. Περίμενα κάτι καλύτερο σε σχέση με τις κριτικές του μαγαζιού. Από γοητευτική αλλά δεν χαλαστηκα ευτυχώς.\nΤετάρτη βράδυ 9/12, παρακολουθώ με μια φίλη την εκδήλωση στο Θέατρο Κυκλάδων για την ποίηση του Νίκου Καρούζου, με τη συμπλήρωση 25 χρόνων απ’ το θάνατό του. Μέσα στον απόηχο των στίχων του αλλά και της αγαπημένης μουσικής του που απολαύσαμε στο Θέατρο -ακούσματα από Pink Floyd, Μπαχ και Τσιτσάνη- προτείνω στη φίλη μου να πάμε 2 χιλιόμετρα βορειότερα, κάπου ανάμεσα Κυπριάδου, Πατήσια, και Γαλάτσι, για να ολοκληρώσουμε τη βραδιά με μια γαστρονομική πανδαισία: μεζέδες, λοιπόν, στο ΕΠΙ ΤΩ ΛΑΪΚΟΤΕΡΟΝ (ΕΤΛ)!\nΤο δρομολόγιο γνωστό σε μας τους παλιούς Κυψελιώτες: Κεφαλληνίας (όπου και το πατρικό μου σπίτι με βιώματα 25 χρόνων! ), Πατησίων, διασταύρωση με τη Γαλατσίου, Ροστάν (η επόμενη κάθετος μετά τη Γαλατσίου) και εντέλει η διασταύρωσή της με την Αγίας Λαύρας. Το παρκάρισμα ευτυχώς με την πρώτη, ενώ μπροστά μας προβάλλει το διώροφο αρχοντικό νεοκλασικό κτίριο που στεγάζει το ΕΤΛ εδώ και 20 ακριβώς χρόνια. Ήταν το 1995 όταν ο αυτοδημιούργητος επιχειρηματίας απ’ την Καρδίτσα κ. Δημήτρης Νικολόπουλος αφιέρωσε τη ζωή του και επένδυσε την περιουσία του στον συγκεκριμένο χώρο, που λειτούργησε ευθύς αμέσως και που ένας φίλος του μουσικός, γνώστης της ελληνικής γλώσσας, τον βάφτισε ‘ΕΠΙ ΤΩ ΛΑΪΚΟΤΕΡΟΝ’, δίνοντας έτσι το στίγμα του χώρου, κατ’ αντιδιαστολή προς τα κοσμικά μαγαζιά. Σημειωτέον ότι ο ιδιοκτήτης με τη σύζυγό του έχουν και την ευθύνη της κουζίνας της οικογενειακής αυτής ταβέρνας, αυτοσχεδιάζοντας συχνά και προσθέτοντας πιάτα στο μενού.\nΑν και το ήξερα από καιρό, αν και έχω διαβάσει τις καλές κριτικές στο site, είναι η πρώτη φορά που το επισκέπτομαι. Και η αρχή, το ήμισυ του παντός, όπως λένε, είναι πράγματι ικανοποιητική. Πρόκειται για μια κλασική ταβέρνα με μεζέδες πάσης φύσεως. Ο χώρος της είναι ιδιαίτερα μεγάλος, όσο μεγάλη είναι και η ποικιλία των μεζέδων της… Το καλοκαίρι, υπάρχει αυλή, τόσο μπροστά σχήματος γάμμα όσο και πίσω, με φοίνικες αλλά και εξωτερικούς ανεμιστήρες για δροσιά, ενώ τον χειμώνα υπάρχουν δύο ευρύχωρες και ζεστές αίθουσες, η μία απ’ τις οποίες έχει και πατάρι. Μέσα λοιπόν που καθίσαμε, λόγω εποχής, κυριαρχεί ο συνδυασμός του ξύλου με την πέτρα, με την οποία έχουν επενδυθεί γωνιές, καμάρες και όψεις τοίχων. Η συνολική δυναμικότητα του μαγαζιού είναι της τάξεως των 270 ατόμων! Εξάλλου, υπάρχουν 2 καθαρές τουαλέτες στο ισόγειο χώρο, καθώς και 2 ακόμη στο πατάρι.\nΤο ωράριό τους είναι: Δευτέρα-Παρασκευή, 19.00-03.00 & Σ/Κ, 12.00-03.00. Τις Παρασκευές και τα Σάββατα υπάρχει ζωντανή μουσική, κυρίως ρεμπέτικα και παλιά λαϊκά από 2 παιδιά, τον Γιώργο και τον Κώστα που παίζουν κιθάρα και μπουζούκι. Δυστυχώς, πήγαμε καθημερινή και δεν τους ακούσαμε, πληροφορήθηκα όμως από τους θαμώνες ότι είναι πολύ δημοφιλείς και μάλιστα συχνά αυτοσχεδιάζουν δημιουργώντας έτσι μια ωραία ατμόσφαιρα. Μου είπαν ότι είναι καλλίφωνοι, τραγουδάνε στη σωστή ένταση και ακούγονται κι απ’ τις 2 αίθουσες, ευρισκόμενοι ανάμεσα στους δύο επιμέρους χώρους. Εμείς ακούγαμε απ’ τα μεγάφωνα διάφορα ρεμπέτικα ( Σωτηρία Μπέλλου κ. α. ).\nΤο προσωπικό σερβιρίσματος, δύο άτομα, ήταν επαρκές για τον χώρο και ήταν όλοι τους ευγενείς και σβέλτοι. Φυσικά το Σ/Κ που γεμίζουν ασφυκτικά, το προσωπικό αυξάνει σε 5-8 άτομα! Αρχικά μας έφεραν νερό σε κανάτα και ψωμί σε καλαθάκι (1 €). Απ’ τον μεγάλο κατάλογο (με περίπου 60 (! ) επιλογές από: 20 ζεστά ορεκτικά, 10 σαλάτες, 30 κύρια πιάτα κρεατικών και θαλασσινών, κ. λπ., σε τιμές από 4 έως 14 €), διαλέξαμε τα εξής, έχοντας φυσικά λάβει υπόψη μας και τις κριτικές πολλών φίλων χρηστών που έχουν προηγηθεί:\n-1 ανθοτυροπιτάκια (4 τεμάχια, που είχαν επίσης λίγη φέτα και άνηθο), στα 5 €,\n-1 καβουροσαλάτα ( με καβούρι, καρότο, λεμόνι, μαγιονέζα), στα 5 €,\n-1 μανιτάρια πλευρώτους τηγανιτά, στα 6.50 €,\n-1 πονηρή τηγανιά (χοιρινό σβησμένο με κρασί, sauce Roquefort, πατάτες), 7.80€\n-1 μπριζολάκια τοματο-μαρμελο-μουσταρδένια (! ), νέο πιάτο τους, από χοιρινή πανσέτα στη σχάρα, με σάλτσα μαρμελάδα ντομάτα, η οποία κατόπιν σβήνεται σε κρασί Ασύρτικο λευκό. Μας το πρότειναν και άξιζε τον κόπο. Τιμή 7.90 €\nΤα συγκεκριμένα φαγητά που δοκιμάσαμε ήταν όλα, λίγο-πολύ, εξίσου νόστιμα, με εξαίρεση τα μανιτάρια, που ήταν γευστικά ουδέτερα, αλλά και περισσότερο του δέοντος τηγανισμένα. Για τον λόγο αυτό η γενική βαθμολογία μου είναι 3 στα 4, τόσο στις γεύσεις, όσο και τον χώρο, αλλά και το vfm – τη γενικότερη δηλαδή εικόνα του μαγαζιού αυτού.\nΠάντως, στην εξυπηρέτηση βάζω 4 στα 4, γιατί ήταν, όπως είπα, απόλυτα επαγγελματική και άρτια. Πρέπει, ωστόσο, να προσθέσω ότι φάγαμε Τετάρτη βράδυ με ησυχία, οπότε δεν γνώρισα τις συνθήκες που επικρατούν στον χώρο κατά τις μέρες και ώρες αιχμής!\nΉπιαμε ¼ του λίτρου χύμα κόκκινο κρασί (εύγευστος συνδυασμός Cabernet & Merlot), στα 2 €. Υπάρχουν επίσης επιλογές ανάμεσα σε ορισμένα εμφιαλωμένα κρασιά, (15-22 €), μπύρες στα 3 €, αναψυκτικά στα 2 €, ούζο καραφάκι 200 ml στα 6.50 €, ενώ τα χύμα κρασιά τους είναι ~7-8 € το λίτρο.\nΣτο τέλος, μας κέρασαν μια δική τους λεμονόπιτα, που ήταν ό, τι έπρεπε για να μας γλυκάνει.\nΟ συνολικός λογαριασμός έφτασε τα 35.20 €, δηλ. χωρίς ποτά 16.60 € το άτομο, ακριβώς στο μεταίχμιο των 2 κατηγοριών τιμών (10/16 & 17/25) και πάντως μέσα στον στατιστικό μέσο όρο τιμής για το συγκεκριμένο μαγαζί, που είναι 12-18 €!!\nΣυμπερασματικά, το ΕΠΙ ΤΩ ΛΑΪΚΟΤΕΡΟΝ συνιστά μια καλή και τίμια προσπάθεια και προτείνεται έτσι σαν μια ενδιαφέρουσα λύση ενός παραδοσιακού μεζεδοπωλείου περασμένων δεκαετιών με πλούσια τα ελέη του!!\nΕίναι πλέον από τις πρώτες προτιμήσεις μας το Λαϊκώτερο αφού δεν μας πρόδωσε καμία φορά (σχεδόν)και δεν έχουμε πάει και λίγες φορές.\nΑλλες φορές τρώμε κανονικά και άλλες παίρνουμε λίγα μεζεδάκια με ουζάκι, κυρίως το καλοκαίρι στον κήπο, που πραγματικά σε κάνει να χαλαρώνεις και να ξεχνάς ότι βρίσκεσαι σχεδόν στο κέντρο της πόλης.\nΟ χώρος πάντα καθαρός και επιβλητικός εξωτερικά λόγω μονοκατοικοίας και ζεστός με πολλές γωνίτσες εσωτερικά γενικά με πολύ θετική αύρα.\nΟι τιμές δεν έχουν αλλάξει με την αύξηση του φ. π. α και είναι σε πολύ λογικά πλαίσια. Συνήθως πληρώνουμε γύρω στα 15 ε το άτομο όταν τρώμε κανονικά αλλά τη βγάζουμε και με 8-10 ε όταν δεν πέφτει πολύ πείνα ή οταν έχουμε αφραγκίες. Μια δυο φορές δεν μας έφεραν απόδειξη βέβαια και όταν τη ζητήσαμε απ' οτι κατάλαβα τα μισά ήταν χτυπημένα στην ώρα τους και τα υπόλοιπα τα έκοψαν εκείνη τη στιγμή. Αν δεν μπορείς να αποροφήσεις το φόρο καλύτερα τον βάζεις στην τιμή για να είσαι συνεπής. Η μήπως μας βολεύει όλους να είναι συγκρατημένες οι τιμές και ας μη παίρνουμε απόδειξη?\nΣε γενικές γραμμές και το σέρβις είναι γρήγορο και προσεγμένο και τα φαγητά νόστιμα και τα κρέατα καλής ποιότητας. Υπήρξαν βέβαια και αστοχίες κάποιες φορές αλλά πολύ λίγες. Θυμάμαι συγκεκριμένα 28 οκτώβριου μεσημέρι που πήγαμε 8 άτομα με κράτηση, οι πρώτοι τέσσερις που πήγαμε σχετικά νωρίς φάγαμε πολύ γρήγορα, αλλά οι άλλοι τεσσερις που άργησαν ενω τα πρώτα πιάτα τους ήρθαν επίσης κανονικά τα κυρίως άργησαν σχεδόν μια ώρα και δεν ήρθαν και όλα μαζί.\nΒέβαια είχε γεμίσει όλο το μαγαζί, και είναι αρκετά μεγάλο, και κάθονταν και κάποιες παρέες στην αυλή. Οταν ζητήσαμε το λόγο ο υπεύθυνος μας είπε οτι δεν μπορεί να κάνει κάτι γιατί τα πράγματα ήταν σχεδόν εκτός ελέγχου, γιατί δεν περίμεναν τόση δουλειά. Επειδή έχω κάποια οικοιότητα έπιασα κουβέντα (ενω οι άλλοι είχαν εκνευριστεί με την καθυστέριση) λέγοντας γιατί τέτοια μέρα δεν βάζουν παραπάνω προσωπικό, και μου απάντησε πως η δουλειά ήταν διπλάσια απο την αντίστοιχη περισυνή αρα εντελώς απρόβλεπτη. Πέρα απο το γλυκό που κερνάνε έτσι κι αλιώς πάντα μας κέρασε και ένα κιλό κρασί και ζήτησε κατανόηση. Εγώ δεν χαλάστηκα επειδή και έφαγα πολλές φορές καλά, και αυτη τη φορά έφαγα στην ώρα μου. Η άλλη τετράδα όμως απογοητεύθηκε.\nΕχουμε φάει σχεδόν όλο τον κατάλογο σε τόσες επισκέψεις και θα προτείνω αυτά που μου αρέσουν περισσότερο. Βέβαια η γεύση είναι και υποκειμενική, πολλές φορές πιάτα που εγώ θεωρώ τα καλύτερα σε κάποιους απο την παρέα δεν αρέσουν, και το αντίθετο.\nΑνθοτυροπιτάκια με φέτα και ανθότυρο και ψιλοκομμένο άνιθο πραγματικά σπιτικά.\nΦάβα πολύ γευστική χωρίς, αυτή τη στιφάδα που συναντάμε συνήθως, που συνδιάζεται πολύ ωραία με το ψιλοκομμένο κρεμύδι.\nΦέτα τυλιχτή πάντα καλή αλλά μερικές φορές την πετυχαίνουν πιο πολύ και είναι τέλεια, με μέλι και σουσάμι.\nΚολοκυθοκεφτέδες νόστιμοι με αρκετή φέτα και φρέσκο κρεμυδάκι.\nΑπο τις σαλάτες προτιμώ του μαγαζιού με διάφορα λαχανικά και γλυκόξινη σάλτσα μουστάρδας και την πολίτικη με γεύση και χρώμα απο τις κόκκινες πιπεριές.\nΑπο κρέατα τα αγαπημένα μου είναι η μαγκιά του μάγειρα που είναι μαριναρισμένο χοιρινό με πικάντικη μουστάρδα στη σχάρα, και το μοσχαρίσιο συκώτι τηγανιά σβησμένο με κονιάκ και λεμόνι και σωταρισμένες πολύχρωμες πιπεριές.\nΑξίζει επίσης και το ψαρονέφρι με μανιτάρια και σώς μαδέρα αν και μου φαίνεται λίγο ακριβό στα 13 ε, και πριτιμώ τη μαγκιά του μάγειρα στα 13,5 που είναι για 2 άτομα.\nΤελευταία δικίμασα ενα καινούριο πιάτο, μπριζολάκια με μαρμελάδα τομάτα και μουστάρδα που μπορεί να ακούγεται περίεργο αλλά είναι πολύ νόστιμο.\nΑπο τα θαλασσινά εκτός απο τα αχνιστά μύδια με πολύ νόστιμη σάλτσα και αρκετά μεγάλη ποσοτητα, και την ψητή σαρδέλα που τρώμε συχνά, εκείνο το πιάτο που με τρελαίνει ειναι η γαριδομακαρονάδα ούζου. Δεν μπορώ να το περιγράψω γιατί τρέχουν τα σάλια. Γαρίδεςμε μακαρόνια και κρέμα γάλακτος ούζο και γλυκάνισο, λίγο βαρύ πιάτο για το στομάχι, αλλά με πολύ έντονη γεύση και άρωμα\nΤο χταπόδι δεν το προτιμώ γιατί το βράζουν πρώτα, βέβαια στην παρέα αρέσει γιατί είναι μαλακό.\nΤο κρασί είναι πολύ καλό και δεν χτυπαει την άλλη μέρα. Εγώ προτιμώ το μοσχάτο ροζέ που έχει και ωραίο άρωμα, και συνήθως το πίνω μόνος γιατί οι υπόλοιποι προτιμούν το λευκό που είναι ασύρτικο με ροδίτη.\nΑπο γλυκά δεν υπάρχουν επιλογές μόνο ότι φτιάχνουν για κέρασμα. Συνήθως πανακότα ή κάτι σαν λεμονόπιτα, νόστιμα και αφου είναι κερασμένα ακόμα πιο νόστιμα.\nΠαρασκευή και Σάββατο που έχει ζωντανή μουσική χρειάζεται κράτηση στη μπροστινή σάλα για να βλέπετε την ορχήστρα. Μη φανταστείτε τιποτα φοβερό δύο οργανάκια μπουζούκι και κιθάρα που συνοδεύουν το χώρο. Δύο νέα παιδιά και τα πίνουν και τα λένε, κυρίως έντεχνα -ρεμπέτικα\nΠαραμένει για μας μια πολύ καλή επιλογή σε λογικές τιμές και με ελάχιστα παρατράγουδα και το νοιώθεις πως είναι μια έντιμη προσπάθεια\nΔες παλαιότερη κριτική για το ίδιο εστιατόριο απο τον χρήστη steliosnik.\nΤο επί τω λαϊκότερον έχει γίνει πλέον στέκι μου λόγω ότι είμαι της γειτονιάς. Το έχω επισκεφτεί αρκετές φορές και η αλήθεια είναι ότι για να ανακαλύψεις ποια πιάτα πραγματικά αξίζουν πρέπει να το τιμήσεις πάνω από τρεις φορές αλλιώς τη πατάς γτ δεν είναι όλα τόσο καλά γευστικά. Επίσης το Σάββατο βράδυ έχει σχεδόν πάντα ζωντανή μουσική.\nΟ χώρος είναι πολύ ωραίος και μεγάλος και θα βρεις εύκολα τραπέζι ακόμα και το Σάββατο. Το προσωπικό πρόθυμο να σε εξυπηρετήσει και γρήγορο. Οι τιμές λογικές άλλα νομίζω ότι στα ποτά λίγο ξεφεύγουν γτ σε ένα μεζεδοπωλείο δεν θα πάρεις μόνο μία μπύρα με αποτέλεσμα στο τέλος ο λογαριασμός χωρίς να έχεις φάει να είναι φουσκωμένος λόγω των ποτών(την έχουμε πατήσει άπειρες φορές).\nΠιο αναλυτικά για μια παρέα τριών ατόμων:\n-3 ψωμί 1,50€ δεν ήταν φρέσκο\n-1 σαλάτα πολίτικη 5,50€ με λάχανο, πιπεριές και λουσμένη με μία ξιδάτη σάλτσα, πολύ νόστιμη\n-1 πατάτες 3,50€ φρέσκες\n-2 ρακόμελα 6€\n-3 μπύρες 9€\n-1 συκώτι τηγανιά 8,5€ συκωτάκι με τρίχρωμες πιπεριές πολύ γευστικό πιάτο\n-1 μαγκιά του μάγειρα(2 ατόμων) 13,5€ χοιρινό μαριναρισμένο μάλλον με μουστάρδα, πεντανόστιμο!! Αξίζει!!\nΣτο τέλος σε κερνούν γλυκό πανακότα με καραμέλα ή σοκολάτα, νόστιμη.\nΤα βρίσκω πολλά για 16€ περίπου στο άτομο σε ένα μεζεδοπωλείο.\nΑυτό όμως που μου έχει κάνει πάρα πολύ κακή εντύπωση στο μαγαζί και έχει συμβεί κάθε φορά που πάω είναι ότι δεν φέρνουν απόδειξη, σου δίνουν μόνο το δελτίο παραγγελίας. Λογικά το έχουν σύστημα να μην δίνουν γιατί ειλικρινά δεν έχω πάρει ποτέ μα ποτέ και έχω πάει αρκετές φορές!!!\nΛ.Γαλατσιου & Αγ. Λαύρας 13, 'Ανω Πατήσια


Μπόζα - Βικιπαίδεια\nΗ Μπόζα είναι Δήμος της Ιταλικής επαρχίας του Οριστάνο στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο τον Μάιο του 2005. Η Μπόζα βρίσκεται περίπου στα δύο τρίτα του δρόμου στην δυτική παραλιακή ακτή της Σαρδηνίας, σε έναν μικρό λόφο περίπου 3 χιλιόμετρα εσωτερικά, στην όχθη του ποταμού Τέμο. Η πόλη διατηρούσε για πολλά χρόνια έναν πληθυσμό 8.000 κατοίκων αλλά ο αστικός της χαρακτήρας είναι διαφοροποιημένος σε σχέση με άλλες πόλεις στην Σαρδηνία. Τον σημαντικότερο ρόλο στην οικονομία της πόλης έχει η γεωργία και η αλιεία χάρη στην κοιλάδα του ποταμού κοντά στην ακτή που περιβάλλεται από λόφους και οροπέδια.\nΟριστάνο και Νουόρο\nΗ περιοχή κατοικείται από τους προιστορικούς χρόνους όπως επιβεβαιώνεται από την παρουσία πολλών Νουράγκι στην περιοχή, ιδρύθηκε μάλλον από Φοίνικες αλλά δεν υπάρχουν πηγές για τον αρχικό οικισμό. Η σημερινή πόλη της Μπόζα που ιδρύθηκε από την Οικογένεια Μαλασπίνα (1112) βρίσκεται σε απόσταση περίπου δυόμιση χιλιόμετρα από την αρχαία πόλη. Τον Μεσαίωνα ήταν επαρχιακή πρωτεύουσα και ανήκε στην Δικαιοδοσία του Λογκουντόρο, μετά την κατασκευή του κάστρου από τους Μαλασπίνα ο περισσότερος πληθυσμός μετακινήθηκε από τις ακτές στους λόφους. Παρέμεινε στην Οικογένεια Μαλασπίνα μέχρι τον 14ο αιώνα, στην συνέχεια την κατέλαβε ο Οίκος της Αραγωνίας και κυβερνήθηκε από τους Ισπανούς. Για σύντομο χρονικό διάστημα ανήκε στο Βασίλειο της Αρμπορέα που προήλθε από την Δικαιοδοσία της Αρμπορέας.\nΤουρισμός στην Σαρδηνία\nΤουριστικός οδηγός της Μπόζα\nΣτο λήμμα αυτό έχει ενσωματωθεί κείμενο από το λήμμα Bosa της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Μπόζα&oldid=8003801"\nΤελευταία επεξεργασία στις 28 Ιανουαρίου 2020, στις 04:44\nΤελευταία τροποποίηση 04:44, 28 Ιανουαρίου 2020.


ΠΕΡΙ ΔΗΜΟΣΙΩΝ ΥΠΑΛΗΛΩΝ ΚΑΙ ΤΟΥ ΚΑΡΚΙΝΟΥ ΠΟΥ ΑΠΕΙΛΕΙ ΤΗΝ ΕΛΛΑΔΑ « βιβλιοπωλείο "χωρίς όνομα"\n« Κείμενα για το 1821\nΠαραβιάζουν τα χωρικά ύδατα και άλλων χωρών οι Τούρκοι και ιδού πως αντιμετωπίζονται (video) »\nΠΕΡΙ ΔΗΜΟΣΙΩΝ ΥΠΑΛΗΛΩΝ ΚΑΙ ΤΟΥ ΚΑΡΚΙΝΟΥ ΠΟΥ ΑΠΕΙΛΕΙ ΤΗΝ ΕΛΛΑΔΑ\nPosted by βιβλιοπωλείο "χωρίς όνομα" στο 21 Μαρτίου 2010\nΤις προάλλες έβλεπα μια συζήτηση στην κρατική τηλεόραση για τα μέτρα. Τέσσερις συνομιλητές, “μεσαιομεγάλα” ονόματα, ανάμεσά τους και ένας από τους αρχιτέκτονες του “βρώμικου ‘89”, συμφωνούσαν με την κυβέρνηση. Διερωτήθηκα μήπως έπρεπε να φωνάξουν και κάποιον που διαφωνεί, έτσι για τα μάτια του κόσμου βρε αδερφέ, μπορεί και να αυξανόταν η τηλεθέαση.\nΔεν μούκαναν εντύπωση οι ασήμαντες εξυπνάδες που έλεγαν. Κάτι άλλο μούκανε εντύπωση. Δεν νοιάζονταν. Μιλούσαν για τη χώρα τους (;), τη ζωή εκατομμυρίων πολιτών της, που κινδυνεύει να καταστραφεί. Το μόνο που τους ενδιέφερε όμως ήταν να εκστομίσουν μια “έξυπνη” ατάκα. Δεν αγνοούσαν μόνο το θέμα τους, αγνοούσαν και σε ποια χώρα ζουν και τι θα της συμβεί. Αγνοούσαν επίσης ότι κινδυνεύουν να θαφτούν κάτω από τη λάσπη των ελληνικών ερειπίων.\nΧαρακτηριστικό των μεγάλων δομικών κρίσεων είναι η αδυναμία των ιθυνόντων στρωμάτων να αντιληφθούν το βάθος τους και να προτείνουν λύσεις. ¨Όπως οι βουλευτές, που εξακολουθούν να πραγματοποιούν ρουσφετολογικές προσλήψεις και να μην περιορίζουν τις αμοιβές των υπαλλήλων τους. Προφανώς δεν καταλαβαίνουν ότι ίσως αύριο να μην μπορούν να περπατάνε στον δρόμο.\nΛιγότερο ή περισσότερο βολεμένοι, μπορούμε να καταδικάζουμε όσο θέλουμε τον ξυλοδαρμό του φίλου Παναγόπουλου, οι καταδίκες μας όμως δεν θα τον εμποδίσουν να αποδειχθεί μόνο η αρχή. Η αγανάκτηση και οργή που συσσωρεύονται γρήγορα στα έγκατα της κοινωνίας θα τα προκαλέσουν νομοτελειακά αυτά. Πόσο μάλλον που, τα φυσιολογικά αυτά και πολύ υγιή συναισθήματα, δεν μπορούν να βρουν καμία διέξοδο σε ένα χρεωκοπημένο πολιτικό-κομματικό σύστημα που μεταβλήθηκε, περιμένοντας τον νεκροθάφτη του, στη μεγάλη πληγή της χώρας.\nΚοιμήθηκα με τη ΝΕΤ, ξύπνησα με γνωστό σχολιαστή μεγάλου ιδιωτικού ραδιοφώνου, που βάζει όλο το αναμφισβήτητο ταλέντο του στην υπηρεσία του εργοδότη του και του νεοφιλελευθισμού. Ε ρε και τι έσερνε στους δημοσίους υπαλλήλλους, αλλά και στη ΝΔ, επί των ημερών της οποίας, έλεγε, διογκώθηκε το δημόσιο. Υπήρχε βέβαια μια μικρή λεπτομέρεια που ο ίδιος δεν ανέφερε και οι ακροατές αγνοούσαν. Αυτός ο λαύρος ”κοινωνικός κριτής” διόρισε την άνευ καταλλήλων προσόντων σύζυγό του, με ικανοποιητικότατες αποδοχές, σε δημόσιο οργανισμό, το τελευταίο διάστημα της ΝΔ! Μετά το 1990, το θράσος έγινε η κυριαρχούσα αρετή σημαντικού τμήματος της ελληνικής δημοσιογραφίας. ¨Όπως και η ξετσιπωσιά, το ότι κανείς δεν ντρέπεται πια, κορυφαία εκδήλωση της εθνικής παρακμής.\nΠοτέ δεν πολυσυμπάθησα τους δημοσίους υπαλλήλους και, όπως όλοι, έχω άπειρες φορές βλαστημήσει στις επαφές μου με το κράτος. Αγανακτώ όμως με αυτούς που τους κάνουν τώρα εξιλαστήρια θύματα, διοχετεύουν τερατωδίες εις βάρος τους και επιχειρούν να κρύψουν τις δικές τους ευθύνες και να εκτονώσουν την οργή των εργαζομένων του ιδιωτικού στους εργαζόμενους του δημόσιου τομέα.\nΤι θέλει π.χ. να μας πει ο κ. Πρόεδρος του ΣΕΒ που, κάθε λίγο και λιγάκι, υποστηρίζει ότι χρεωκόπησε το κράτος, αλλά υγιαίνουν οι ιδιωτικές επιχειρήσεις. Με όλο τον σεβασμό, δεν είμαστε τουρίστες. Ξέρει πολλές ιδιωτικές επιχειρήσεις στην Ελλάδα που δεν χρηματοδοτήθηκαν άμεσα ή έμμεσα από το κράτος; Που δεν εκμεταλλεύθηκαν την αποδιοργάνωση και τη διαφθορά του; Προφανώς τη λειτουργία του κράτους δεν την καθόρισε ιστορικά η νοοτροπία των κλητήρων του. Τη νοοτροπία των κλητήρων καθόρισαν οι ανάγκες των πολιτικο-οικονομικών ιθυνόντων. Κι ας μη γελιέται ο κ. Πρόεδρος: όταν μια χώρα χρεωκοπεί, χρεωκοπούν όλοι, και χρεωκοπούν τόσο πιο γρήγορα, όσο λιγότερο το καταλαβαίνουν.\nΣτα πρώτα χρόνια του ΠΑΣΟΚ μια υπάλληλος τοποθετήθηκε σε κρίσιμη θέση. Ο προϊστάμενός της της εξήγησε ότι μπορεί να παίρνει εικονικά έξοδα μετακινήσεων. Εκείνη αρνήθηκε. Το αποτέλεσμα ήταν να μην ησυχάσει επί δύο χρόνια, πόσο μάλλον που ο προϊστάμενος ήταν άνθρωπος εμπιστοσύνης του Πρωθυπουργού. Με αφορμή και πολλές ανάλογες περιπτώσεις, είπα μια μέρα σε ένα φίλο ότι η “ταξική πάλη” στην Ελλάδα, εκείνα τα χρόνια, ήταν σύγκρουση μεταξύ δύο κατηγοριών “πρασινοφρουρών”, των παληότερων και ιδεολογικότερων στελεχών του ΠΑΣΟΚ και των καιροσκόπων που το πλημμύρισαν μόλις οσμίστηκαν εξουσία.\nΑντίθετα με ότι λένε οι Βούδες της αριστεράς, από φόβο ίσως σε ποια κατηγορία μπορεί να τους κατατάξουν και τους ίδιους, η “ταξική” σύγκρουση δεν γινόταν αναγκαστικά μεταξύ ανθρώπων με διαφορετική θέση στην ταξική πυραμίδα, ήταν κυρίως σύγκρουση ανθρώπων με διαφορετικά ηθικο-ανθρωπολογικά χαρακτηριστικά. Δεν ήταν σύγκρουση διαφορετικών ιδεολογιών, αλλά ανθρώπων που είχαν και ανθρώπων που δεν είχαν ιδεολογία. Οι δεύτεροι κέρδισαν και χάσαμε όλοι!\n‘Eνας γνωστός μου προτίμησε να συνταξιοδοτηθεί πρόωρα από την πολεοδομία, μη θέλοντας να ενταχθεί στην παρανομία, ένας άλλος αναγκάστηκε να το βουλώσει όταν τον απείλησε πασίγνωστος επιχειρηματίας, γιατί διαπίστωσε τεράστιας έκτασης λαθρεμπορία καυσίμων. Μια συμφοιτήτριά μου, πεισματάρα ΚΝίτισσα, πήγαν να την κλείσουν στο τρελοκομείο γιατί επέμενε να κάνει τη δουλειά της. Μπορεί να γίνεται χάος στις προμήθειες των ενόπλων δυνάμεων, να μη βρίσκει η μάνα το παιδί και το παιδί τη μάνα, σε κάθε διεύθυνση προμηθειών υπάρχει όμως ένας, αμετάθετος επί δεκαετίες υπάλληλος, που ξέρει απέξω κι ανακατωτά όλους τους κωδικούς, πως λειτουργεί όλο το σύστημα και εξασφαλίζει το interface κράτους-λαμογίων.\nΗ διάλυση του ελληνικού κράτους είναι η αναγκαία και ικανή προϋπόθεση για τη λεηλασία του δημόσιου πλούτου και για την ξένη εξάρτηση της χώρας, οι δύο αυτές λειτουργίες δεν είναι παρά οι δύο όψεις της λειτουργίας του ελληνικού Λαμογιστάν. Από τη μια διογκώνει το κράτος, διορίζοντας σε μεγάλο νοσοκομείο 45 ηλεκτρολόγους, που χτυπάνε κάρτα το πρωί και φεύγουν, από την άλλη αποφεύγει να διορίσει 50 χειρουργούς που λείπουν στο πιο κεντρικό νοσοκομείο της πρωτεύουσας, ώστε να πηγαίνει η πελατεία στην ιδιωτική, αλλά κρατικοδίαιτη και χειρότερης ποιότητας ιατρική. ¨Όταν ένας άξιος ¨Ελληνας διπλωμάτης στη Μόσχας έγραψε πέρυσι σε υπηρεσιακή έκθεση την αλήθεια για τους αγωγούς, τον παρέλαβε ολόκληρο το σύστημα ΥΠΕΞ και μόνο που δεν τον πέταξαν από την υπηρεσία προς παραδειγματισμό και των υπολοίπων. Ποιος συνάδελφός του θα τον μιμηθεί τώρα;\nΟι δημόσιοι υπάλληλοι στην Ελλάδα είναι αυτοί που είναι γιατί “διατάχθηκαν” να γίνουν τέτοιοι – κι αυτό που κυρίως πρέπει να τους προσάψουμε είναι ότι υπήρξαν, οι περισσότεροι, πειθήνια όργανα της εξουσίας. Διατάχτηκαν από τους πολιτικούς, τους επιχειρηματίες, τους εν γένει ιθύνοντες, που τέτοιους τους θέλουν, έστω και αν κατά καιρούς αγανακτούν με το αποτέλεσμα της δικής τους δράσης ή αβελτηρίας. ‘Αλλωστε, το δημόσιο δεν λειτουργεί με αυτοδιαχείριση, έχει κάθετη οργάνωση. Αρκεί να μπουν συγκεκριμένοι στόχοι και συγκεκριμένο, μετρήσιμο έργο σε κάθε επίπεδο. Αλλά οι προϊστάμενοι του ελληνικού δημοσίου χρειάζονται ένα διαλυμένο και πειθήνιο δημόσιο.\n¨Εχουν και οι ίδιοι οι υπάλληλοι σημαντικό μερίδιο ευθύνης, είτε γιατί ορισμένοι έβαλαν το χέρι στο μέλι, είτε γιατί δεν έθεσαν τα ζητήματα, προτίμησαν να δωροδοκούνται με εικονικές υπερωρίες, επιδόματα, εύνοιες προϊσταμένων και υπουργών, λαμπρές καριέρες συνδικαλιστών που δεν θυμούνται πότε δούλεψαν. Αλλά υπάρχει τεράστια δόση υποκρισίας, απάτης και υστεροβουλίας στην άποψη ότι φταίνε οι δημόσιοι υπάλληλοι για την οικονομική κρίση, ή ότι φταίει εν γένει ο λαός, η κοινωνία, ο παληοχαρακτήρας μας. Δεν εξισώνονται οι ευθύνες του περιπτερά και του πρωθυπουργού, ούτε είμαστε όλοι ίδιοι. Μόνο οι ένοχοι και όσοι επιδιώκουν διαιώνιση του συστήματος έχουν συμφέρον από μια τέτοια ερμηνεία. Επιπλέον, υπάρχουν και υπάλληλοι που εκτελούν άψογα τα καθήκοντά τους.\nΣε αυτούς θάπρεπε κανονικά να στηριχθεί μια προσπάθεια αναμόρφωσης, επανίδρυσης του κράτους. Συνδέοντας εξέλιξη-αποδοχές με απόδοση, θέτοντας μετρήσιμους, συγκεκριμένους στόχους σε κάθε υπάλληλο και κλιμάκιο, προστατεύοντας τους κρατικούς λειτουργούς από την αυθαιρεσία προϊσταμένων και υπουργών.\nΑντ’ αυτού, η κυβέρνηση πήρε συλλήβδην τους υπαλλήλους των 1200, 1500, 1800 ευρώ, συντριπτική πλειοψηφία των υπαλλήλων και τους μείωσε τον μισθό. Ταυτόχρονα τους ενοχοποίησε συλλήβδην ως ανίκανους και διεφθαρμένους. Εσείς τι λέτε; Θα ορθοποδήσει η διοίκηση; Θα κάνουν καλύτερα τη δουλειά τους; Τώρα τους απειλεί με άρση μονιμότητας. Μα υπάρχουν νόμοι που επιτρέπουν την απόλυση υπαλλήλων, απλώς δεν εφαρμόζονται. Στη σημερινή κατάσταση η κατάργηση της νομιμότητας θα οδηγήσει στο να διορίζει κάθε κυβέρνηση τους δικούς της υπαλλήλους, όπως ακριβώς γινόταν προτού θεσπισθεί!\nΚαμμιά μεταρρύθμιση δεν μπορεί να πετύχει χωρίς πολύ διαφορετικό δημόσιο. Ούτε ανάπτυξη θα υπάρξει, γιατί δεν διαθέτουμε αστική τάξη με αίσθηση ιστορικής αποστολής και δυνατότητα υποκατάστασης του κράτους. Πουθενά και ποτέ στον κόσμο, σε οικονομίες πολύ ισχυρότερες της δικής μας, δεν υπήρξε βιώσιμη ανάπτυξη χωρίς στρατηγική εμπλοκή, άμεση ή έμμεση, του κράτους και χωρίς εθνική ηγεσία με στρατηγική ανάπτυξης. Μια ηγεσία που νοιώθει ότι απολογείται στην ιστορία του έθνους της, όχι στην Ουάσιγκτων και τις Βρυξέλλες και ακολουθεί τη συμβουλή του Κρούγκμαν: Μην κάνετε αυτά που σας λέμε, κάντε αυτά που κάνουμε! (Δίπλα μας άλλωστε έχουμε το παράδειγμα Ερντογάν. Ζημιώθηκε η Τουρκία γιατί δεν έχει πειθήνιους ηγέτες;)\nΑλλά για να γίνει οτιδήποτε, χρειαζόμαστε κυρίως εθνικό όραμα. Τουλάχιστο επί ένα τέταρτο αιώνα, σε αυτή τη χώρα, αποκαθηλώνονται, αποδομούνται, γελοιοποιούνται, εξευτελίζονται στην πράξη όλες οι συλλογικές αξίες, αριστεράς ή δεξιάς, παράδοσης ή νεωτερικότητας, κάθε ατομική και κοινωνική έννοια ηθικής. Είτε πρόκειται για τις αξίες του έθνους, του καλώς νοούμενου πατριωτισμού, του χριστιανισμού, είτε πρόκειται για τις αξίες της κοινωνικής αλληλεγγύης και του σοσιαλισμού. Ακόμα και οι νέοι της Ελλάδας, όταν ξεσηκώθηκαν τόσο βίαια το 2008, γιατί ένοιωσαν πριν από μας το μεγάλο κενό και το καθολικό αδιέξοδο, δεν είχαν που να στραφούν για να δώσουν νόημα στην εξέγερσή τους.\nΔεν πρόκειται για αποκλειστικά ελληνική τάση, εδώ όμως παίρνει τώρα τόσο επικίνδυνες διαστάσεις. Δεν είναι η μόνη αιτία της κρίσης, είναι μόνο η εσωτερική συνιστώσα. Διαπλέκεται όμως με τις οικονομικές και γεωπολιτικές πιέσεις στη χώρα, γιατί καθορίζει τη δυνατότητα επιτυχούς ή όχι απόκρουσής τους.\nΚανένα “σύστημα” δεν μπορεί να επιβιώσει με κύρια οργανωτική αρχή “προτίμα τον ανίκανο από τον ικανό, τον ανήθικο από τον ηθικό, τον δικό μας από τον άλλο”, κατευθυντήρια αρχή ενός συστήματος μηδενικού κοινωνικού κεφαλαίου. Στην ιατρική είναι πασίγνωστο το φαινόμενο που κάθε κύτταρο ενδιαφέρεται μόνο για τον εαυτό του, πολλαπλασιαζόμενο χωρίς περιορισμούς και αδιαφορώντας για το σύνολο, Λέγεται καρκίνος.\nΚαμμιά κοινωνία δεν μπορεί να υπάρξει όταν καταστρέψει όλες τις κοινωνικές αξίες, όλες τις κοινότητες απόψεων, συμφερόντων και στόχων, βάζοντας μόνο έναν ξετσίπωτο ατομικισμό, ένα εγωϊστικό κενό στη θέση τους. Μια τέτοια κοινωνία αναπόφευκτα παρακμάζει και πεθαίνει.\nThis entry was posted on 21 Μαρτίου 2010 στις 9:13 μμ\tand is filed under Ελλάδα, Κοινωνία - Οικονομία - Περιβάλλον. Με ετικέτα: ΕΛΛΑΔΑ, ΟΙΚΟΝΟΜΙΑ. You can follow any responses to this entry through the RSS 2.0 feed. You can leave a response, ή trackback from your own site.


Posted on Νοεμβρίου 1, 2015 Νοεμβρίου 1, 2015 kedisa.grPosted in Διεθνείς Ειδήσεις\nΑντιδρά η Ρωσία\nΟι ισχυρισμοί ότι το ρωσικό επιβατικό αεροσκάφος που συνετρίβη στην Αίγυπτο καταρρίφθηκε από τρομοκράτες «δεν μπορούν να θεωρηθούν ακριβείς» δήλωσε ο υπουργός Μεταφορών της Ρωσίας Μαξίμ Σοκόλοφ μιλώντας στο πρακτορείο Interfax.\n«Τώρα, σε διάφορα μέσα ενημέρωσης, υπάρχουν πληροφορίες ότι το ρωσικό επιβατικό (…) υποτίθεται ότι καταρρίφθηκε από αντιαεροπορικό πύραυλο που εκτόξευσαν οι τρομοκράτες. Η πληροφορία αυτή δεν μπορεί να θεωρηθεί ακριβής», φέρεται να είπε ο υπουργός, σύμφωνα με το πρακτορείο. «Είμαστε σε στενή επαφή με τους Αιγύπτιους συναδέλφους μας και τις αεροπορικές αρχές της χώρας αυτής. Προς το παρόν, δεν διαθέτουν καμία πληροφορία που να επιβεβαιώνει αυτούς τους υπαινιγμούς», συνέχισε.\nΟ τρόπος που είναι διασκορπισμένα τα συντρίμμια και τα πτώματα «αποκλείει την πιθανότητα να εξερράγη το αεροπλάνο στον αέρα», είπε μία πηγή.\nAirbus, Ισλαμικό κράτος\nΗ Τουρκία μεταξύ «μεταξύ σφύρας και άκμονος» και μετά τις εκλογές ;


Γιάννης Καρράς: "Η πόρτα της ομοσπονδίας είναι πάντα ανοιχτή για τη Σοφία Ασουμανάκη αλλά με τους δικούς μας κανόνες" - navysports.gr | navysports.gr\nΚωνσταντίνος Τουτσίδης | 17/05/2017 | Άρθρα, Κωπηλασία | Χωρίς σχόλια\n«Η Σοφία Ασουμανάκη πήρε μια απόφαση για το μέλλον της και για τη ζωή της και της ευχόμαστε να της βγει σε καλό. Η πόρτα της Ελληνικής κωπηλατικής ομοσπονδίας θα είναι πάντα ανοιχτή γι αυτήν και το ξέρει, αλλά με τους κανόνες που βάζει η ομοσπονδία και ισχύουν για όλους τους αθλητές».\n«Ενημερωθήκαμε κατά τη διάρκεια του πανελληνίου πρωταθλήματος για το θέμα αλλά περιμέναμε να ολοκληρωθούν πρώτα οι αγώνες για να συζητήσουμε με τη Σοφία προκειμένου η αθλήτρια να μην επηρεαστεί στον αγώνα της. Τελικά μόλις χθες μπόρεσε να πραγματοποιηθεί το ραντεβού με τους γονείς της. Ο πατέρας της μας εξήγησε ότι υπήρχαν πολλές προτάσεις για τη Σοφία απ την Αμερική και κατέληξαν στο συγκεκριμένο πανεπιστήμιο που θεώρησαν ότι είναι αυτό που της προσφέρει τα περισσότερα σε ότι αφορά ολοκληρωμένες σπουδές διαμονή κλπ. Όπως μας είπαν οι γονείς της πήραν σχετικές υποσχέσεις απ το πανεπιστήμιο ότι θα μπορεί να έρχεται στην Ελλάδα να αγωνίζεται με την εθνική. Η θέση της ομοσπονδίας είναι όμως ξεκάθαρη και συγκεκριμένη. Απ τη στιγμή που η Σοφία θέλει να είναι σε ομάδα με άλλη αθλήτρια (Νικολαΐδου) στο διπλό σκιφ ελαφρών βαρών θα πρέπει να βρίσκεται εδώ. Δεν γίνεται ομάδα εξ αποστάσεως. Απ τη στιγμή που επέλεξε να φύγει δεν μπορεί να είναι σε ομάδα. Ωστόσο αφού όπως είπε θα κάνει στην Αμερική προπονήσεις και θα έρχεται στην Ελλάδα, μπορεί, εάν οι προπονητές της εθνικής αξιολογήσουν ότι βρίσκεται σε καλή κατάσταση, να αγωνιστεί ατομικά στο σκιφ και όχι σαν ομάδα με άλλη αθλήτρια. Αυτή είναι η θέση της ομοσπονδίας με βάση τους κανόνες που ισχύουν για όλους».\nΟ πρόεδρος της Ε.Κ.Ο.Φ.Ν.Σ αναφέρθηκε επίσης μετά από σχετικό ερώτημα μας και στην «αιμορραγία» της ελληνικής κωπηλασίας προς τις Η.Π.Α το τελευταίο διάστημα λέγοντας:\n«Το πρόβλημα αυτό με τους αθλητές που φεύγουν για την Αμερική δεν το έχει μόνο η χώρα μας. Το ίδιο πρόβλημα αντιμετωπίζουν κι άλλες χώρες όπως για παράδειγμα η Γερμανία. Το έχουμε συζητήσει με την παγκόσμια ομοσπονδία αλλά μέχρι στιγμής δεν υπήρξε τρόπος να βρούμε κάποια λύση. Υπάρχει βέβαια απ τη μια πλευρά και το θέμα των σπουδών και του μέλλοντος των παιδιών καθώς τους προσφέρονται πολλά απ τους Αμερικανούς. Ωστόσο αυτό ισχύει μόνο όσο σπουδάζουν. θα πρέπει να γνωρίζουν ότι με το τέλος των σπουδών τους, εάν θέλουν να συνεχίσουν αθλητισμό σε πολύ υψηλό επίπεδο, οι πόρτες των Αμερικανικών πανεπιστημίων για προπονήσεις κλπ είναι κλειστές. Πρέπει από κει και πέρα μόνοι να αναζητήσουν τρόπους για να καλύψουν το κόστος της όποιας προετοιμασίας τους».


ΕΠΙΚΑΙΡΟΤΗΤΑ\t 11 Οκτωβρίου, 2018 12 Οκτωβρίου, 2018\nΜια σκέψη σχετικά μέ το “ΠτΔ στο δείπνο προς τιμήν του Γερμανού Προέδρου: Νομικώς ενεργές και δικαστικώς επιδιώξιμες οι απαιτήσεις της Ελλάδας”\n12 Οκτωβρίου, 2018 στο 8:37 πμ\nΟ Πάκης, αυτός που είναι ευχαριστημένος αφού εκατοντάδες χιλιάδες μωαμεθανοί λαθρομετανάστες αντικατιστάν τους μορφωμένους νέους που ξενιστεύονται για να επιβιώσουν, είπε ότι θαααα διεκδικήσουμε κάτι που δεν κάναμε 74 χρόνια τώρα.\nΚαι μάλιστα …πως θα το διεκδκήσουμε; Θα διεκδικήσουμε πολεμικές αποζημιώσεις, προσθέτοντας μαζί και το κατοχικό «δάνειο».\nΟι πολεμικές επανορθώσεις και πολεμικές αποζημιώσεις όμως, δεν έχουν καμμία μα καμμία σχέση με το κατοχικό «δάνειο».\nΤο κατοχικό «δάνειο» λοιπόν, ο οικονομολόγος κύριος Τζάνης Γκούσκος το υπολόγισε με τους τόκους τόσων χρόνων και σε σημερινά χρήματα, με στοιχεία και αποδείξεις, σε 416 δις Ευρώ! Το οποίο κατοχικό «δάνειο» είναι σίγουρο χρήμα αφού πρόκειται για διακρατική «συμφωνία» αναγνωρισμένη και από τις δυο πλευρές. Μέχρι και ο Χίτλερ ξεκίνησε την αποπληρωμή του.\nΚαι είναι άμεσα απαιτητό και μόνο αυτό είναι άμεσα απαιτητό, όλα τα άλλα είναι προς συζήτηση, προς διαπραγμάτευση.\nΤο κατοχικό «δάνειο» λοιπόν, ως συμφωνία ανάμεσα σε δύο κυρίαρχα κράτη, μπορεί να εγγραφεί στον επόμενο κρατικό μας προϋπολογισμό εφόσον είναι αποδεκτή και από αυτόν που χρωστάει. Ο Χίτλερ λοιπόν αποδέχτηκε τότε το χρέος αυτό της Γερμανίας και πλήρωσε και τις δύο πρώτες δόσεις…\nΓιατί όμως οι πολιτικοί μας 74 χρόνια δεν έκαναν τίποτε; Γιατί είναι τόσο …γερμανοπροσκυνημένοι; Θα το αποδείξω και αυτό κύριε Πάκη μας, κύριε Πρόεδρε της ελληνικής …Δειμοκρατίας:\nΟ Jörg Michael Kutschenreuter, αυτός που κρατούσε τα μαύρα ταμεία της Siemens, κατέθεσε το 2005 στην εισαγγελέα του Μονάχου, ότι η Siemens Ελλάς έδινε μίζες στα τρία μεγαλύτερα πολιτικά κόμματα στην Ελλάδα.\nΤο 25% του ετήσιου τζίρου της, με την αναλογία 3/2/1. Η Siemens Ελλάς που δεν έχει αποκλειστικό αντιπρόσωπο στην Ελλάδα παρά μόνο υποκατάστημα.\nΚαι μη νομίζει κανείς ότι η Siemens χαρίζει το 25% του τζίρου της. Απλώς πωλεί στην Ελλάδα πολύ πιο ακριβά…\nΌπως κάνουν όλες οι γερμανικές εταιρίες. Πουλάνε στην Ελλάδα κατά 25% πιο ακριβά από ότι πουλάνε ακριβώς το ίδιο προϊόν σε όλες τις άλλες …πολιτισμένες χώρες.\nΚαι αυτό το 25% υπάρχει η …φήμη ότι το καταθέτουν σε διεθνείς τραπεζικούς λογαριασμούς των ελληνικών πολιτικών κομμάτων. Αλλά και των εισαγωγέων, για να μη μιλήσουν.\nΆρα αυτές τις μίζες (…αν υπάρχουν) τις πληρώνουμε εμείς.\nΤις κατηγορίες μου μπορεί να τις ελέγξει εύκολα όποιος δεν έχει στη διάθεσή του τα τιμολόγια αγοράς, όταν συγκρίνει τις τιμές πώλησης στα σούπερ μάρκετ της Γαλλίας, της Αγγλίας, της Ολλανδίας, της Ισπανίας, της Γερμανίας με τις τιμές πώλησης στα σούπερ μάρκρτ της Ελλάδας.\nΌταν ένα Gel ξυρίσματος NIVEA πωλείται στη Γερμανία 1,80Ευρώ, στο Βέλγιο και στην Ολλανδία 2,00Ευρώ, στη Γαλλία 2,20Ευρώ, στην Ισπανία και στην Ιταλία 2,50 Ευρώ, δεν μπορεί στην Ελλάδα να πωλείται 3,50Ευρώ. Δεν γίνεται, δεν είναι δυνατόν. Και δεν αναφέρομαι μόνο στη NIVEA, αναφέρομαι σε όλα τα γερμανικά προϊόντα.\nΑς ελέγξουν αυτοί που μπορούν, τουλάχιστον τις τιμές στις οποίες αγοράζει ο Έλληνας εισαγωγέας το προϊόν αυτό. Γιατί αυτές οι τιμές είναι τόσο διαφορετικές από τις τιμές που αγοράζουν ακριβώς το ίδιο εμπόρευμα όλοι οι άλλοι …πολιτισμένοι δυτικοί λαοί;\nΕφόσον μάλιστα κάποιος θέλει να εισάγει ένα οποιοδήποτε εμπόρευμα από Γερμανία με την τιμή που το αγοράζει άλλος ξένος εισαγωγέας, παίρνει την απόρριψη από τον κατασκευαστή. Με την αιτιολογία ότι στην Ελλάδα υπάρχει …αποκλειστικός αντιπρόσωπος και ο Γερμανός το δίνει μόνο σε αυτόν…\nΕίχε μια λογική για τους Έλληνες εισαγωγείς, για να δείχνουν μεγαλύτερο ζήλο στην προώθηση γερμανικών προϊόντων, αφού από τους Γερμανούς έπαιρναν μαύρο χρήμα.\nΚαι είχε μια λογική για τους Γερμανούς κατασκευαστές, για να πουλάνε περισσότερο στην Ελλάδα.\nΆρα, αν ισχύουν αυτά που γράφω, ολόκληρο το πολιτικό μας σύστημα είναι διεφθαρμένο, παίρνει ανέκαθεν …μίζες.\nΜε αυτό τον τρόπο οι Γερμανοί ίσως κρατάνε όλους τους πολιτικούς μας. Και αυτοί ακολουθούν τις εντολές της Μέρκελ…


ΓΝΩΜΗ ΚΙΛΚΙΣ ΠΑΙΟΝΙΑΣ: Τι ισχύει για τους εργαζόμενους που δεν πήγαν στην εργασία τους λόγω κακοκαιρίας\nΗ Ένωση Εμποροϋπαλλήλων νομού Θεσσαλονίκης καλεί όλους τους αρμόδιους φορείς να πάρουν μέτρα για την προστασία των εργαζομένων. Να μη βάλει κανένας σε κίνδυνο την υγεία και την ασφάλεια του για να βγάλουν οι μεγάλες επιχειρήσεις κέρδη για ακόμα μία φορά πάνω στις πλάτες μας, χρησιμοποιώντας την τρομοκρατία και τον εκβιασμό.\n· Σύμφωνα με το άρθρο 61 του Ν.4139/2013: «Αν ο εργοδότης έγινε υπερήμερος ως προς την αποδοχή της εργασίας ο εργαζόμενος έχει δικαίωμα να απαιτήσει την πραγματική απασχόλησή του, καθώς και το μισθό για το διάστημα που δεν απασχολήθηκε.\nΔικαίωμα να απαιτήσει το μισθό έχει ο εργαζόμενος και στην περίπτωση που η αποδοχή της εργασίας είναι αδύνατη από λόγους που αφορούν στον εργοδότη και δεν οφείλονται σε ανώτερη βία. Στις ανωτέρω περιπτώσεις ο εργαζόμενος δεν είναι υποχρεωμένος να παράσχει την εργασία σε άλλο χρόνο.\nΟ εργοδότης, όμως, έχει δικαίωμα να αφαιρέσει από το μισθό καθετί που ο εργαζόμενος ωφελήθηκε από τη ματαίωση της εργασίας ή από την παροχή της αλλού.»


Γεννηματά : Η σημερινή γιορτή βρίσκει τον ελληνισμό να παλεύει σε διάφορα μέτωπα - news4money.gr\n«Μακρινή μητέρα, ρόδο μου αμάραντο… γράφει ο ποιητής. Παναγία, μάνα, Ελλάδα. Η σημερινή γιορτή βρίσκει τον ελληνισμό να παλεύει σε τόσα μέτωπα, αλλά θα αντέξουμε. Η μητρική αγκαλιά δίνει δύναμη, ελπίδα, αισιοδοξία. Εμψυχώνει και γαληνεύει» αναφέρει στο μήνυμά της για τον εορτασμό της Κοιμήσεως της Θεοτόκου, η πρόεδρος του Κινήματος Αλλαγής, Φώφη Γεννηματά.\nΘεοδωράκης: Ανοιχτός ο διάλογος Ελλάδας και Ευρώπης με την Τουρκία\nΓιάννης Βρούτσης: Έγινε απεργιακή κινητοποίηση για μέτρο υπέρ του συνδικαλισμού\nΗλιόπουλος: Τα πέντε μικρά βήματα για μια Αθήνα διαφορετική


Pet Kalioglou - Bosch Adult Poultry & Millet 15kg\nΚατάλληλη για όλους τους ενήλικους, καθώς και διατροφικά ευαίσθητους σκύλους.\nΥψηλή περιεκτικότητα σε φρέσκο κρέας κοτόπουλου (>25%). Περιέχει μαννάνες και γλυκάνες για σταθεροποίηση της εντερικής χλωρίδας και ενίσχυση του ανοσοποιητικού συστήματος. Με εκχύλισμα οστράκων για την προστασία χόνδρων και συνδέσμων.\nΗ κροκέτα ADULT FRESH POULTRY & MILLET είναι μια ισορροπημένη, πλήρης τροφή για όλους τους ενήλικους σκύλους με φυσιολογικά επίπεδα δραστηριότητας. Περιέχει υψηλό ποσοστό φρέσκου κρέατος κοτόπουλου (>25%) και κεχρίου (>17.5%), ενώ δεν περιέχει σιτάρι. Το ενεργειακό και πρωτεϊνικό περιεχόμενο έχει επιλεχτεί έτσι ώστε, σε συνδυασμό με τα εκχυλίσματα οστράκων, να προλαμβάνει τον κίνδυνο παχυσαρκίας και να προστατεύει τους χόνδρους και τις αρθρώσεις. Η προσθήκη μαννάνων και γλυκάνων βοηθάει στη σταθεροποίηση της εντερικής μικροβιακής χλωρίδας και στην ενίσχυση του ανοσοποιητικού συστήματος. Η τροφή ADULT FRESH POULTRY & MILLET είναι κατάλληλη και για διατροφικά ευαίσθητους σκύλους.\nΣυστατικά: Φρέσκο κρέας κοτόπουλου (25 %), κεχρί (17.5 %), κριθάρι, καλαμπόκι, κρέας κοτόπουλου (άλευρο), ρύζι, υδρολυμένη πρωτεΐνη, τεύτλο (άνευ ζάχαρης), ψάρι (άλευρο), ζωικό λίπος, μπιζέλι, μαγιά (αφυδατωμένη, 0.1 % ολιγοσακχαρίτες μαννάνης, 0.06 % β-γλυκάνες), ιχθυέλαιο, χλωριούχο νάτριο, χλωριούχο κάλιο, εκχύλισμα οστράκων (0.1 %), κιχώριο (αποξηραμένο).\nΑναλυτικά συστατικά: πρωτεΐνη 21.5 %, ακατέργαστες λιπαρές ουσίες 10.5 %, ακατέργαστες ίνες 2.5 %, ακατέργαστη τέφρα 5.8 %, ασβέστιο 1.1 %, φώσφορος 0.9 %.


Οι επεξεργασμένες τροφές που πρέπει να καταναλώνετε! Συμφωνούν και οι διαιτολόγοι! | BLOKO\nΑρχική / Διατροφή / Υγεία / Οι επεξεργασμένες τροφές που πρέπει να καταναλώνετε! Συμφωνούν και οι διαιτολόγοι!\nΟι επεξεργασμένες τροφές που πρέπει να καταναλώνετε! Συμφωνούν και οι διαιτολόγοι!\n5/25/2019 Διατροφή , Υγεία Edit\nΜέχρι στιγμής νομίζαμε ότι οι επεξεργασμένες τροφές μάς κάνουν κακό. Ήρθε, όμως, η ώρα να αλλάξουμε γνώμη.\nΓιατί; Επειδή οι ειδικοί ξεχωρίζουν κάποιες που όχι μόνο δεν τις κατατάσσουν στις ανθυγιεινές, αλλά μας τις συστήνουν ως καλές για την υγεία μας.\nΜην σας πτοήσει το σακουλάκι! «Τα καταψυγμένα λαχανικά έχουν υποστεί ελάχιστη επεξεργασία, αλλά διατηρούν τα περισσότερα από τα θρεπτικά τους συστατικά» σχολιάζει η διαιτολόγος και ιδρύτρια του The WellNecessities, Lisa Hayim και προσθέτει: «Μπορεί μάλιστα να έχουν μεγαλύτερη θρεπτική αξία από τα φρέσκα επειδή έχουν συλλεχθεί και καταψυχθεί τη στιγμή που είναι στη διατροφική τους κορύφωση».\nΚανονικά, οι έτοιμες σάλτσες δεν θα έμπαιναν στην ομάδα των καλών για τον οργανισμό μας τροφών. Ωστόσο, η σάλτσα ντομάτας αποτελεί την εξαίρεση. «Τα προϊόντα ντομάτας, όπως η σάλτσα, περιέχουν υψηλότερα επίπεδα του αντικαρκινικού συστατικού λυκοπενίου από τις φρέσκες ντομάτες. Για να κάνετε την πιο υγιεινή επιλογή διαβάστε προσεκτικά την ετικέτα και ψάξτε για τη λιγότερη προσθήκη ζάχαρης και νατρίου. Για την ακρίβεια, η ζάχαρη δεν θα πρέπει να είναι ένα από τα πρώτα τρία συστατικά που αναφέρονται» προτείνει η Erin Palinski-Wade, RD, CDE, συγγραφέας του Belly Fat Diet for Dummies και επιπλέον μας συστήνει να διαλέγουμε σάλτσα με λιγότερα από 140 mg νάτριο ανά μερίδα.\n«Το λάχανο και τα άλλα λαχανικά τουρσί έχουν πολλά οφέλη για την υγεία μας» εξηγεί η Palinski-Wade. «Χάρη στη ζύμωση που έχουν υποστεί είναι μια πλούσια πηγή προβιοτικών που εξασφαλίζουν την υγεία του πεπτικού συστήματος. Είναι επίσης πλούσια σε φυτικές ίνες, ενώ προσφέρουν βιταμίνη Α και C. Για το ξινολάχανο, μάλιστα, μελέτες έχουν βρει πως μπορεί να διαθέτει ιδιότητες που προλαμβάνουν τον καρκίνο του μαστού» προσθέτει.


dEASY - Νέα: Sony: αποκάλυψε το Xperia 5\nDeasy @ 06.09.2019\nΠιστή στην πολύχρονη παράδοσή της να παρουσιάζει έστω και ένα smartphone στο πλαίσιο της IFA η Sony αποκάλυψε φέτος κατά τη διάρκεια της έκθεσης τη νέα προσθήκη Xperia 5. Η νέα ναυαρχίδα της Sony δανείζεται βασικά στοιχεία από το Xperia 1, συνδυάζοντάς τα με ένα κομψό και συμπαγή design αλλά και τεχνολογίες που προέρχονται από την δραστηριότητά της στον χώρο του επαγγελματικού κινηματογράφου.\nΤο Xperia 5 διαθέτει OLED οθόνη 6,1 ιντσών, ανάλυσης Full HD+ με αναλογία διαστάσεων 21:9 CinemaWide. Η τριπλή κάμερα του Xperia 5 αποτελείται από μία κύρια ευρυγώνια, διαφράγματος f1.6, μία τηλεσκοπική (f2.4) και μίας υπερευρυγώνια 16mm (f2.4). H κάμερα του Xperia 5 έρχεται με χαρακτηριστικά, όπως η οπτική σταθεροποίηση εικόνας (OIS) και η αυτόματη εστίαση στο ανθρώπινο μάτι (Eye AF), που χρησιμοποιεί αλγόριθμους από την σειρά φωτογραφικών μηχανών εναλλάξιμων φακών α (Alpha) της Sony.\nΧάρη στον επεξεργαστή εικόνα Χ1 για κινητά, που μεταφέρθηκε από τις τηλεοράσεις Bravia, η οθόνη του Xperia 5 μπορεί να αναβαθμίσει περιεχόμενο SDR (Standard Dynamic Range) σε ποιότητα εικόνας HDR (High Dynamic Range) με τεχνολογία Remastering HDR. Αυτό επιτρέπει στους χρήστες να βλέπουν ακόμη και με online σύνδεση περιεχόμενο, όπως βίντεο, με μεγαλύτερη αντίθεση, χρώμα και σαφήνεια. Επιπλέον, ο βελτιωμένος «Game enhancer» διαθέτει εκτεταμένες δυνατότητες εγγραφής, βελτιώνοντας την εμπειρία κατά την διάρκεια παιχνιδιών.\nΤο Xperia 5 είναι επίσης εξοπλισμένο με Qualcomm Snapdragon 855 Mobile Platform. Νέο χαρακτηριστικό για το Xperia 5 αποτελεί η λειτουργία «έξυπνης συνδεσιμότητας» (Smart Connectivity), μια τεχνολογία βαθιάς εκμάθησης που αναλύει τα σήματα Wi-Fi και προβλέπει τα βραχυπρόθεσμα προβλήματα συνδεσιμότητας.. Η έξυπνη συνδεσιμότητα θα μεταβεί αυτόματα σε LTE, όταν προβλέπει οποιοδήποτε συμβιβασμό στη σύνδεση Wi-Fi, διασφαλίζοντας ανά πάσα στιγμή τη βέλτιστη συνδεσιμότητα.\nTo Sony Xperia 5 θα κυκλοφορήσει στην αγορά μέσα στο Φθινόπωρο.\nΔιάβασε περισσότερα για: SONY XPERIA 5,SMARTPHONES,IFA 2019,SONY,


Κάθε φορά που τελειώνει ο χρόνος… Τα γενέθλια του 2017! | Astrafriends.com\n799 Views Ιανουάριος 05, 2017 No Comments Θέματα, Καλή Ζωή, Σας Ενδιαφέρει Βάσια Μαυράκη\nΠάει ο παλιός ο χρόνος, πάει το 2016 το κουτσό, το δίσεκτο, το προσφυγικό, το τρομοκρατικό, που άφησε το στίγμα του στο στερέωμα σαν ένα από τα πιο δύσκολα χρόνια που βίωσε η ανθρωπότητα. Και μπήκε το 2017 με συγκρατημένη αισιοδοξία και ένα φεγγαράκι νεαρό, τρυφερό, μόλις τεσσάρων ημερών ξαπλωμένο τεμπέλικα στο νυχτερινό ουρανό. Ξαπλωμένο το φεγγάρι, όρθιος ο καπετάνιος προστάζει η λαϊκή ρήση, μόνο που το 2017 μας έκανε ποδαρικό με μια ηλιόλουστη χειμωνιάτικη ημέρα, μια από αυτές τις τρελές ελληνικές μέσα στο καταχείμωνο και μας έκανε να αναθαρρήσουμε και να αισιοδοξήσουμε λίγο. Ναι, το σίγουρο είναι πως «ο καπετάνιος» θα είναι όρθιος στη γέφυρα όλο τον επόμενο χρόνο αλλά φέτος θα έχει μια έχτρα βοήθεια για να χαράξει πορεία, το θεϊκό τρίγωνο του Ουρανού με τον Κρόνο!\nΗ πρώτη, πρώτη μέρα του 2017 θα κάνει την είσοδό της πιο ευοίωνα με την γενναιόδωρη αυτή όψη που ενισχύεται και από το εξάγωνο του Κρόνου με τον Δία. Κάποια πράγματα θα αλλάξουν! Ή μάλλον έχουν ήδη ξεκινήσει να αλλάζουν και τα θεμέλια έχουν τρίξει εδώ και αρκετό καιρό , μα μετά την αναταραχή ο κουρνιαχτός κατακάθεται και το τοπίο αρχίζει να ξεκαθαρίζει. Και μη φανταστείτε πως η αλλαγή αφορά στον τρόπο που μας κυβερνούν ή ότι κάτι θα αλλάξει σε πολιτικό επίπεδο! Όχι, η αλλαγή αυτή αφορά αποκλειστικά σε εμάς και στις εσωτερικές αλλαγές που έχουμε υποστεί άθελά μας στην αρχή ,μα με τη συναίνεση μας αργότερα. Πλανήτες παντοδύναμοι και μεγάλοι όπως είναι ο Δίας, ο Κρόνος και ο Ουρανός , δεν ενώνουν τις δυνάμεις τους για πράγματα , μικρά , υλικά και αναλώσιμα. Ενώνουν τις δυνάμεις τους για να αφυπνίσουν συνειδήσεις και να χαράξουν νέους δρόμους ηθικής και δικαιοσύνης. Και πραγματικά το πετυχαίνουν! Δεν αλλάζουν την πραγματικότητα αλλά τον τρόπο που εμείς την αντιμετωπίζουμε, με την αισιοδοξία που μας δίνουν και τη συνειδητοποίηση πως το εμείς, είναι απείρως ισχυρότερο από το εγώ!\nΟ Ωροσκόπος του νέου έτους είναι στο Ζυγό , στο ζώδιο της δικαιοσύνης και της συντροφικότητας. Θα αναζητήσουμε και τα δύο με σθένος αυτή τη χρονιά , θα τα απαιτήσουμε γιατί το 2016 μας δίδαξε πως μόνοι μας δεν μπορούμε να καταφέρουμε πολλά και μόνο μέσα από την σύμπραξη και την σύμπλευση μπορούμε να αντέξουμε. Το 2017 θα είναι μια χρονιά με πολλούς, πολλούς γάμους και καθώς θα κάνουμε Πρωτοχρονιά με τον Ερμή ανάδρομο ,σχέσεις και άνθρωποι από το παρελθόν θα επανέρχονται στη ζωή μας όλο το χρόνο και θα απαιτούν το μερτικό που τους ανήκει. Ο Ήλιος σε σύνοδο με τον Πλούτωνα θα δίνει βάθος στις σκέψεις μας θα μας κάνει διεισδυτικούς, θα ψάχνουμε τα πράγματα και δεν θα πιστεύουμε ότι μας πλασάρουν με την »περσινή » ευκολία. Θα μας ισχυροποιήσει και θα μας κάνει δυνατούς όπως μόνο αυτός μπορεί , για να αντέξουμε τις δυσκολίες και τις απώλειες που μπορεί να προκύψουν σε ψυχολογικό και υλικό επίπεδο. Όσο για τα τετράγωνά του με Δία και Ουρανό , που σίγουρα δεν είναι ευχάριστες όψεις, δεν πρέπει να ανησυχούν εμάς αλλά αυτούς που έχουν τη δύναμη στα χέρια τους και κινούν τα νήματα της εξουσίας, καθώς θα τους δούμε να κατακρημνίζονται από τους θώκους τους απρόσμενα αλλά δίκαια.\nΗ Αφροδίτη και η Σελήνη του πρώτου λεπτού του 2017, θα παρακολουθούν λιγάκι αμέτοχες το πλανητικό σκηνικό από τον επαναστάτη Υδροχόο, αλλά μην ξεγελιέστε ,μέσα στο χρόνο η ρεβάνς θα είναι δική τους αφού θα συνάψουν σχέσεις με όλους τους μεγάλους αδιακρίτως. Η αλήθεια είναι πως είναι λίγο πεταχτές αυτές οι δύο και οι συναναστροφές τους δεν έχουν διάκριση, μα είναι αυτές που φέρνουν τις καθημερινές μικρές χαρές, τις περιττές πολυτέλειες αλλά και τους έρωτες στη ζωή μας. Και που να δείτε τι έχει να γίνει όταν η Αφροδίτη γυρίσει ανάδρομη στου Ιχθείς την άνοιξη και συναντήσει Ποσειδώνα και Άρη! Θα πέσει έρωτας… θα ανοίξουνε μπουκάλια… θα πέσει έρωτας… μεγάλη ανασφάλεια , όπως γράφει ο Κραουνάκης και ερμηνεύει ο Μακεδόνας. Και αφού η αναφορά μας έγινε καλλιτεχνική… θα είναι και μια υπέροχα καλλιτεχνική χρονιά αυτή η καινούργια που ξεκίνησε, καθώς ο Ποσειδώνας θα είναι σε σύνοδο με τον Άρη στους Ιχθείς. Σε μια θέση που θα ξυπνήσει και την έκλειψη της 1ης του Σεπτέμβρη του 2016 και θα επαναφέρει στο προσκήνιο θέματα που μας απασχόλησαν το φθινόπωρο που πέρασε. Καλλιτεχνικά δρώμενα , καλλιτεχνικές ιδιοφυείς συλλήψεις ,πρωτότυπες μουσικές και θεατρικές σκηνές , αλλά και ανταπόκριση του κοινού που θα ζητάει την ψυχική τέρψη μέσα σε κόσμους ιδεατούς. Και φυσικά η όψη αυτή είναι ιδανική για όσους είστε καλλιτέχνες, για εμάς τους υπόλοιπους όμως η προσοχή θα πρέπει να είναι αυξημένη. Η σύνοδος αυτή εμπεριέχει αδυναμία, εξαπάτηση αλλά και απογοήτευση καθώς ο Ποσειδώνας δεν εμπνέει μόνο , αλλά και αποπροσανατολίζει.\nΜπορούμε όμως να προσπαθήσουμε να αλχημίσουμε την δύναμή της και να στρέψουμε την ενέργεια των πλανητών που συμμετέχουν σε μονοπάτια που θα φανούν ωφέλιμα. Να στραφούμε στην προσφορά , στον εθελοντισμό ,στην βοήθεια στον συνάνθρωπο και να φέρουμε στην επιφάνεια τον Άρη των δίκαιων αγώνων και όχι των αγωνιών. Τον Ποσειδώνα της αγαθοεργίας και όχι της ψευδαίσθησης και της παραπλάνησης. Όσο μπορούμε, όσο είμαστε σε θέση και όσο μας επιτρέπουν οι προδιαγραφές μας . Αυτές οι γενετικές και αστρολογικές προδιαγραφές που μας επιτρέπουν να δημιουργούμε τους μικρούς παραδείσους και τις μικρές κολάσεις της ζωής μας!\nΗ κόλαση για τους μύθους του Μεσαίωνα, ήταν ένας τόπος που οι πεινασμένες ψυχές είχαν μπροστά τους πιάτα γεμάτα με λαχταριστό φαγητό , αλλά τι κρίμα… είχαν κουτάλια με τεράστια λαβή που δεν τους επέτρεπαν να τα γυρίσουν στο στόμα τους για να μπορέσουν επιτέλους να χορτάσουν την πείνα τους! Ο παράδεισος πάλι, ήταν ένας τόπος ολόιδιος , με τα ίδια πιάτα και τα ίδια κουτάλια με την τεράστια λαβή… μα εδώ οι πεινασμένοι τάιζαν ο ένας τον άλλο… Το Μεσουράνημα του 2017 άλλωστε στο ζώδιο του Καρκίνου, στο ζώδιο αυτό της εστίας, της μητρικής αγκαλιάς , της φροντίδας και της θρέψης, μας προτρέπει στο δρόμο του παραδείσου.\nΧρόνια μας πολλά! Ευτυχισμένο και Πολιτισμένο 2017!


.supplies | Κατοχυρώστε ένα .supplies gTLD – GoDaddy GR\nΟνόματα domain .supplies\nΚρατήστε τον κόσμο εφοδιασμένο με το .supplies\nΞεκινήστε τώρα την αναζήτηση για το δικό σας domain .supplies.\nΤι είναι το .supplies;\nΑυτό το domain έχει δημιουργηθεί για επιχειρήσεις που μπορούν να φέρουν εις πέρας τις εργασίες τους, είτε πρόκειται για την κατασκευή ενός σπιτιού, την επισκευή ενός αυτοκινήτου, τον εφοδιασμό ενός εστιατορίου, τη δημιουργία ενός έργου τέχνης ή την οργάνωση μιας εκδήλωσης. Όποια και αν είναι η ειδικότητά σας, το .supplies είναι το domain σας.\nΚαθώς καταφθάνουν στο web εκατοντάδες νέες επεκτάσεις domain, το να βρείτε μια διεύθυνση που ταιριάζει στην επιχείρησή σας είναι ευκολότερο από ποτέ. Πείτε στον κόσμο ότι διαθέτετε το .supplies.


Βρετανική κοντότριχη • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 94,134 εγγεγραμμένα μέλη και 718,533 μηνύματα σε 22,793 θέματα. Αυτή τη στιγμή μαζί με εσάς απολαμβάνουν το MyCat άλλα 420 άτομα.\nΔημοσιεύτηκε από Raisa\nΗ βρετανική κοντότριχη είναι σήμερα μια από τις πιο αγαπημένες ράτσες στην Ευρώπη. Δημιουργήθηκε πριν 1000 και πλέον χρόνια στην Αγγλία από διασταύρωση "κεραμιδόγατας" με πέρσικη γάτα. Λόγω της διασταύρωσης συτής η βρετανική γάτα κουβαλά το γονίδιο της "μακριάς τρίχας", το οποίο γίνεται εμφανές στην βρετανική μακρύτριχη.\nTo 1871 πρωτοεμφανίζεται επίσημα ως ράτσα στην πρώτη έκθεση γάτας στο Crystal Palace στο Λονδίνο.\nΥπάρχει ωστόσο μια άλλη άποψη, σύμφωνα με την οποία η βρετανική κοντότριχη ήταν γνωστή ήδη απο την εποχή της Ρωμαϊκής Αυτοκρατορίας, και ότι την έφεραν στην Αγγλία οι Ρωμαίοι.\nBy Raisa on 16-02-08, 08:57\nμερικές ακόμα βρετανικές σε διάφορα χρώματα. Ποιά σας αρέσει περισσότερο;\n(Η εικόνα βρίσκεται στο τέλος του κειμένου)(Η εικόνα βρίσκεται στο τέλος του κειμένου)(Η εικόνα βρίσκεται στο τέλος του κειμένου)(Η εικόνα βρίσκεται στο τέλος του κειμένου)(Η εικόνα βρίσκεται στο τέλος του κειμένου)\nBy ruko on 16-02-08, 10:08\nBy ELENIP on 16-02-08, 11:16\nη τελευταια ειναι πανεμορφη...\nBy Mia_m on 16-02-08, 14:38\nΌλες είναι ωραίες! Αν και η ασημένια ξεχωρίζει\nBy Raisa on 28-02-08, 21:52\nΓια όσους δεν χορταίνουν να τα βλέπουν....:up:\nBy popi on 28-02-08, 22:15\nBy Raisa on 03-03-08, 23:21\nΈτσι, για να μη ξεχνιόμαστε!\nBy niaourini2_2 on 03-03-08, 23:45\n......πωπωπωπω..τι μπουμπουκάκια είναι αυτά... :kiss::kiss:\nχμ..έχετε σκοπό να μας ξεκάνετε σε αυτό το forum!!!\nBy popi on 04-03-08, 07:20\nRaisa να είσαι καλά,σήμερα μου έφτιαξες την μέρα Θα κυκλοφορώ με την ομορφια αυτή στα μάτια,πάλι τυφλή\nBy mackee on 16-05-08, 21:54\nκαμια φωτο απο τη lilac εχουμε?\nBy Raisa on 16-05-08, 21:57\nΑρχική Δημοσίευση από mackee\nΜα και βέβαια!!! Lilac είναι η φωτό στην αρχή του άρθρου, είναι και η Ραίσα μου....αν θέλεις πάνε στο gallery μας και δες τις φωό μας!:up:\nBy thakam on 09-10-08, 21:32\nόλα τα γατάκια είναι υπέροχα!!!ειδικά βέβαια τα γκρι!\nψάχνω εδώ και καιρό για ενα γατάκι αλλά η τύχη δεν φαίνεται να ειναι με το μερος μου... ειναι τόσο όμορφα!\nBy moukelis on 09-10-08, 21:40\nΑρχική Δημοσίευση από thakam\nΚι όμως,μάλλον είναι!\nΗ Raisa εχει ενα μπεμπη μπλε που περιμενει να υιοθετηθει,ενδιαφερεσαι;\nBy thakam on 09-10-08, 21:44\nκαι βέβαια ενδιαφέρομαι ήδη είδα φωτογραφίες του και ειναι κουκλί\nBy moukelis on 09-10-08, 22:08\nΩραια,σπευσε τοτε γιατι απο μερα σε μερα θα γινει αναρπαστος!\nBy Εξάρχου Ειρήνη on 01-12-08, 14:30\nΔεν πάει πολύς καιρός που έγινα μέλος στο φόρουμ αυτό,\nαλλά είμαι πραγματικά κατενθουσιασμένη...\nκαι ακόμα περισσότερο με τις Μπλε-γκρι Βρετανικές κοντότριχες...\nαπό όταν άρχισα να ασχολούμαι περισσότερο, σκέφτομαι σοβαρά να αποκτήσω ένα τέτοιο γατάκι....\nμπορείτε να με βοηθήσετε σχετικά με το που θα μπορούσα να απευθυνθώ για να βρω τέτοιου είδους γατάκια....\nBy moukelis on 01-12-08, 16:03\nΓατακια τετοιας ρατσας υπαρχουν και στην Ελλαδα,αν μπεις στο φόρουμ θα δεις ολόκληρο νήμα British-maniacs,εκει θα σε κατατοπισουν πληρως!Μαλιστα τωρα υπαρχει ζευγαρωμα ενος μπλε βρετανικου κουκλου και μιας σκωτσεζικης επισης μπλε,ισως μπορεις να παρεις απο εκει γατακι αν ευωδωθει το ταιριασμα κι εχουν γεννα.\nΑν παντως σου αρεσει μονο το χρωμα,υπαρχει περιπτωση να βρεις και σε ημιαιμο παρομοιο,κι εγω εψαχνα για μπλε ρωσσικη η βρετανικη,και ανακαλυψα τον Σειριο και τον ερωτευτηκα!\nBy Εξάρχου Ειρήνη on 02-12-08, 10:04\nΤέλεια νέα.. είναι αλήθεια ότι θέλω να εξερευνήσω περισσότερο το φόρουμ όποτε κάτι μπορεί να βρω...Πάντως προτιμώ να να μην είναι ημίαιμο. Το πιο σιγουρο από την άλλη είναι ότι θέλω να είναι νωχελικό και πολύ ήρεμο... Με ενδιαφέρει πολύ ο χαρακτήρας που θα έχει.. βέβαια, δεν νομίζω ότι είμαι ακόμα σε θέση να ξεχωρίσω κάτι τέτοιο αφού μέχρι τώρα έχω μόνο σκυλάκια..\nBy moukelis on 02-12-08, 10:49\nΓνωμη μου ειναι να παρεις τοτε ενα ενηλικο γατακι,που να εχει δειξει το χαρακτηρα του.Η ρατσα καθοριζει μονο τα γενικα χαρακτηριστικα,καθε ζωακι εχει τον δικο του χαρακτηρα.Κι εγω εχω σιαμ,που γενικα διαβαζα και μου ελεγαν οτι ειναι πολυ ζημιαρικα και ατιθασα γατακια,αλλα μερικες φορες τη χανουμε μεσα στο σπιτι,ειναι πολυ ηρεμη και κυριολεκτικα βουτυρο!Οποτε θα σε συμβουλευα να δεις καποια γατακια απο κοντα,και να επιλεξεις καποιο ενηλικο για να ξερεις το χαρακτηρα του και να εισαι σιγουρη οτι σε γενικες γραμμες δεν θα αλλαξει.\nBy Raisa on 02-12-08, 14:21\nΑρχική Δημοσίευση από Εξάρχου Ειρήνη\nΑν θέλεις να μάθεις σχετικά με την ράτσα αυτή έλα από τους\nbritish - maniacs ...εκεί θα δεις πολλά τέτοια φατσουλίνια και θα μάθεις αρκετά πράγματα σχετικά με τον χαρακτήρα τους.\nΘα χαρούμε να σε δούμε και εκεί!:up:\nBy ΜΑΪΜΟΥ on 10-12-08, 15:23\nΜμμ...Εμένα μου αρέσει η πρώτη, και η πανέμορφη στο τέλος.Αυτή με το γκρίζο και άσπρο τρίχωμα.\nBy Raisa on 10-12-08, 20:35\nΚαι εμένα είναι τα αγαπημένα μου χρώματα!!!\nΗ πρώτη είναι ίδια η Ραίσα μου ...και η τελευταία είναι το όνειρό μου...που θα γίνει γρήγορα πραγματικότητα, ελπίζω!:up:\nBy silvi on 11-01-09, 13:21\nόλα είναι πανέμορφα οταν ψάχναμε ποια γάτα να πάρουμε μόλις ειδαμε την συγκεκριμένη ράτσα την ερωτευτήκαμε , η πραγματκότητα δεν μας διεψευσε αφου είναι απο τα πιο ησυχα και καλόβολα γατια ποτέ δεν βγάζει νυχάκια έξω παρα για να τα ακονίσει στο ονυχοδρόμιο της . Αυτή είναι η αγαπημένη μου φώτο\nBy titam1987 on 18-01-09, 23:17\nΉμαρτον!! Τα θέλω όλα ΤΩΡΑ!!! Αλήθεια υπάρχει βρετανικό κοντότριχο με πράσινα ματάκια???\nBy moukelis on 18-01-09, 23:34\nΑρχική Δημοσίευση από titam1987\nΝαι υπαρχουν αυτες του χρωματισμου τσιντσιλα:\nBy titam1987 on 23-01-09, 21:32\nΘέλω να ρωτήσω κάτι λίγο άσχετο βασικά!!... Πώς μπορώ να αλλάξω το username μου; Άλλαξα e-mail σήμερα και θέλω να αλλάξω και το username μου+τον κωδικό μου... Αν δεν γίνεται, να αναγκαστώ να δημιουργήσω άλλο log up-in???\nBy moukelis on 23-01-09, 21:45\nΘα πρεπει να στειλεις ενα ΡΜ σε καποιο διαχειριστη.\nBy PATSOUKAKI on 11-02-09, 12:51\nείμαι ένα νέο μέλος στο site και θα ήθελα να ρωτήσω που μπορώ να βρω\nεκτροφία βρετανικής για Αττική.\nBy Raisa on 11-02-09, 13:35\nΔυστυχώς δεν υπάρχει εκτροφείο βρετανικής στην Ελλάδα.\nΘα πρέπει να ψάξεις στο εξωτερικό!\nBy PATSOUKAKI on 11-02-09, 14:05\n:cry:Τι κρίμα!Επειδή είμαι ψιλοάσχετη μήπως έχεις να μου προτείνεις\nκάποιο;Έχω δει στη γκαλερι ότι έχεις βρετανικές(κουκλιά είναι )\nάρα κάτι παραπάνω θα έχεις να μου προτείνεις.\nBy moukelis on 26-06-10, 11:19\nBy moukelis on 07-07-10, 15:17\nΑπάντηση: Βρετανική κοντότριχη\nBy moukelis on 07-07-10, 15:19\nBy moukelis on 07-07-10, 15:22\nBy moukelis on 07-07-10, 15:24\nBy moukelis on 07-07-10, 15:31\nBy Tania_mix on 17-08-10, 17:07\nειναι πολυ ζουζου... θα ηθελα πολυ ενα μικρο για να το μεγαλωσω.. δεν μπορω να βρω ομως.. !!!!\nΤελευταία επεξεργασία από το χρήστη Ceres Victoria : 17-08-10 στις 21:10. Αιτία: greeklish\nBy moukelis on 17-08-10, 17:10\nTι εννοεις δε μπορεις να βρεις;Δυο εκτροφεια υπαρχουν στην Ελλαδα.\nBy TLoZ-Link on 17-08-10, 22:26\nΕντάξ'.... Χαριτωμένα είναι.....\nΠολύ στρογγυλά είναι όμως!....... Και στρουμπουλά....\nΤα Ρώσσικα πιστεύω ότι είναι ομορφότερα... και πιο αθλητικά...\nBy evelynkar on 17-08-10, 22:34\nειναι θεμα γουστου οι ρατσες κ τι ταιριαζει στον καθενα..παντως κ τις 2 ρατσες τις βρισκω πανεμορφες, η καθε μια για διαφορετικο λογο\nBy moukelis on 18-08-10, 09:45\nΟπως λεει η Εβελυν,καθε γατα εχει τη χαρη της,αυτα ειναι γουστα.\nBy moukelis on 18-08-10, 11:36\nBy moukelis on 18-08-10, 11:58\nBy moukelis on 18-08-10, 12:04\nBy ruko on 20-08-10, 11:46\nΟι τελευταίες δημοσιεύσεις μεταφέρθηκαν στα off-topic.\nBy moukelis on 27-08-10, 08:04\nBy moukelis on 27-08-10, 08:13\nBy moukelis on 27-08-10, 08:19\nBy staman2 on 29-08-10, 11:53\nΒρετανική κοντότριχη - Από Raisa\nΤο θέμα έχει λάβει 69 απαντήσεις και βρίσκεται στην κατηγορία Συζήτηση επι παντός γατιστητού.\nΤο τελευταίο του μήνυμα δημοσιεύτηκε 21-07-08 στις 08:26.


Ορθόδοξα Μηνύματα απο την Ιερά Μονή Παναγίας Καθαρών Ιθάκης: Το κήρυγμα της Κυριακής: Κυριακή ΙΑ΄ Λουκά\nΜα η σύμπτωση αυτή δεν ήταν τυχαία, ούτε και ανερμήνευτη. Το βαθύτερο αίτιο, που ερμηνεύει την απροθυμία και των τριών είναι κοινό. Ήταν κάποια προσκόλληση. Κάποιος υλικός δεσμός, που τους κρατούσε σφικτά δεμένους στην άρνηση και δεν τους άφηνε να υψώσουν τα πανιά της θέλησής τους για το ευτυχισμένο ταξίδι μέσα στο πέλαγος της αγάπης του Θεού.\nΚαι ο δεσμός αυτός ήταν για τον πρώτο κάποιο κτήμα που αγόρασε και έπρεπε να πάει να το δει. Για τον δεύτερο τα πέντε ζευγάρια βόδια που πήρε και για τον τρίτο οικογενειακές υποχρεώσεις.\nΟι καθημερινές τους δουλειές και υποχρεώσεις στάθηκαν εμπόδιο, πρόχωμα, που τους έφραξαν το δρόμο για το επίσημο δείπνο. Η προσκόλληση στα υλικά πράγματα ήταν η απατηλή πρόφαση, που τους εμπόδισε να νοιώσουν το βαθύτερο νόημα του «ἒρχεσθε, ὃτι ἢδη ἓτοιμά ἐστι πάντα». Στάθηκαν και οι τρεις αδύνατοι μπροστά στα εμπόδια. Ανίκανοι να υψώσουν προς τα πάνω τις καρδιές τους. Αντάλλαξαν την λαμπρότητα του βασιλικού δείπνου με το χωράφι, τα βόδια, τις οικογενειακές υποχρεώσεις. Και οι τρεις αυτοί άνθρωποι θύματα των εμποδίων της καθημερινής ζωής, μένουν μακριά από το θείο αυτό Δείπνο.\nΑλλά δεν ήταν μόνο αυτοί. Όλοι οι αιώνες, όλες οι γενεές έχουν να παρουσιάσουν τέτοια θύματα, που άφησαν τα ουράνια για τα επίγεια και πρόσκαιρα. Μια τέτοια νοοτροπία συνεχίζει να κρατάει τους ανθρώπους μακριά από το θείο Δείπνο που συνεχίζεται στους αιώνες. Κάθε ημέρα, κάθε Κυριακή στρώνεται η πνευματική τράπεζα και καλεί ο Κύριος να μετάσχουν όλοι οι άνθρωποι στην θεία ευφροσύνη.\nΤο χωράφι όμως, το μαγαζί, το γραφείο, οι υποχρεώσεις της οικογένειας, κρατούν πολλούς μακριά από την Εκκλησία, την μετάνοια, την εξομολόγηση και μάλιστα από το κατ’ εξοχήν δείπνο, την θεία Κοινωνία. Έχω δουλειά, δεν ευκαιρώ και πολλές άλλες δικαιολογίες προφασίζονται όταν, λένε, για εκκλησίες και τέτοια.\nΗ καθημερινή ζωή, με τις υποθέσεις της, τα ποικίλα θέματά της, τα ζητήματά της είναι κι αυτή τοποθετημένη από τον Θεό, όχι όμως για να γίνεται εμπόδιο στην πνευματική μας πορεία, ούτε για να την βρίσκουμε σαν δικαιολογία στην αδιαφορία μας προς κάθε τι πνευματικό και επωφελές για την ψυχή μας.\nΠως δικαιολογείται ο άνθρωπος όταν σπαταλά τόσες ώρες για τόσα άλλα θέματα ματαιοδοξίας και να μην έχει ούτε μία ώρα για να μετάσχει στο θείο Δείπνο;\nΠως οι καθημερινές μας υποθέσεις δεν γίνονται εμπόδια για τόσα άλλα θέματα και γίνονται μόνο για κάθε τι το πνευματικό;\nΠου όμως οδηγεί μια τέτοια συμπεριφορά;\nΕμείς οι άνθρωποι μπλέκοντας στα δίκτυα της καθημερινότητας και μένοντας μακριά από την Πηγή της ζωής, μπορεί να προοδεύουμε οπουδήποτε αλλού, να μαζεύουμε πλούτη πολλά, να ζούμε τη ζωή μας, όπως λένε συνήθως, αλλά δεν θα ζούμε μια πραγματική ζωή. Η αληθινή ζωή τοποθετεί το πνεύμα στην κορυφή. Ενώ η ζωή της ύλης παραμερίζει το πνεύμα και καταφρονεί το θείο θέλημα.\nΈτσι ο άνθρωπος καταντά να μην έχει καμιά εσωτερική ζωή που να εκδηλώνεται σε εκδηλώνεται σε καλοσύνη, συμπόνια, αγάπη και δικαιοσύνη. Και φθάνει στο σημείο να γίνεται θηρία για τον συνάνθρωπό του, που αρνείται κάθε ηθική και θεία αλήθεια. Υπάρχουν άνθρωποι μορφωμένοι, πετυχημένοι στη ζωή, αλλά σαν χαρακτήρες είναι σκληροί, απάνθρωποι, ατομιστές.\nΕίναι όμως καιρός πια να αποφασίσουμε. Όχι άλλες δικαιολογίες. Να παραμερίσουμε τα όποια εμπόδια. Τα μικρά αυτά εμπόδια της καθημερινότητας που μάς κρατούν μακριά από τον Θεό και την Εκκλησία του. Η πνευματική μας ζωή, η μετοχή μας στα μυστήρια δεν πρέπει να εμποδίζεται από τα καθημερινά μας θέματα, όσο σημαντικά κι αν είναι. Ούτε τα προβλήματα της κάθε ημέρας θα παραμερίζουμε, αλλά πολύ περισσότερο δεν θα παρατρέχουμε την τροφοδοσία της ψυχής μας, δεν θα αδιαφορούμε να κοινωνήσουμε το Σώμα και το Αίμα του Κυρίου μας Ιησού Χριστού, που είναι φάρμακο αθανασίας. Όσο φροντίζουμε για τις ανάγκες του σώματος, ας φροντίζουμε τουλάχιστον άλλο τόσο για τις ανάγκες της ψυχής.\nΚαι το σπουδαιότερο, η πνευματική ζωή πρέπει να εμποτίσει την καθημερινή μας ζωή. Η μετοχή μας στο ποτήριο της Ζωής την Κυριακή να χρωματίσει πνευματικά και όλες τις άλλες ημέρες. Η ευτυχία είναι μπροστά μας. Η χάρη του Θεού μάς περιμένει εκεί μπροστά στην ωραία Πύλη του Ναού. Η αγκαλιά του Κυρίου είναι πάντα ανοιχτή και περιμένει να απαλλαγούμε από τα βάρη που εμποδίζουν τα βήματά μας να πλησιάσουν. Το ουράνιο Δείπνο, η βασιλική δοχή είναι έτοιμα. Η θέση του καθενός μας παραμένει κενή. Είναι δική μας. Μόνο δική μας. Ας αφήσουμε στην άκρη προφάσεις και αστήρικτες δικαιολογίες. Χωρίς δισταγμούς και επιφυλάξεις, χωρίς υπολογισμούς, ας τινάξουμε από πάνω μας τη νωχέλεια και τη νωθρότητα. Να δούμε την πραγματική όψη των γεγονότων κάτω από το φως του Χριστού. Οι «προφάσεις ἐν ἁμαρτίαις» μας κρατούν έξω από την πραγματικότητα. Οι δικαιολογίες για την αρνητική μας στάση στο κάλεσμα του Χριστού θα μάς οδηγήσουν στην αδράνεια, την απραξία, τον αφανισμό.\n«Ὃσοι πιστοί προσέλθετε». «Σήμερον ἐάν τῆς φωνῆς αὐτοῦ ἀκούσητε, μή σκληρύνητε τάς καρδίας ὑμῶν. «Ἰδού νῦν καιρός εὐπρόσδεκτος, ἰδού νῦν ἡμέρα σωτηρίας».\nΕτικέτες + Αρχιμανδρίτης Παΐσιος Λαρεντζάκης, Κυριακοδρόμιον


ΣΚΟΤΕΙΝΟ ΠΡΟΣΩΠΟ: Το άγνωστο σε πολλούς φαινόμενο που συμβαίνει εδώ και χιλιάδες χρόνια νοτιοανατολικά της Ρόδου\nΤο άγνωστο σε πολλούς φαινόμενο που συμβαίνει εδώ και χιλιάδες χρόνια νοτιοανατολικά της Ρόδου\nΈνα άγνωστο σε πολλούς φαινόμενο συμβαίνει εδώ και χιλιάδες χρόνια νοτιοανατολικά της Ρόδου στη θάλασσα μεταξύ Ρόδου και Κύπρου.\nΈνας από τους λίγους κυκλώνες με αριστερόστροφη κίνηση σε βάθος άνω των 400 μέτρων αναδύει νερά τα οποία κινούνται προς τη δυτική μεσόγειο και το πέρασμα του Γιβραλτάρ και φτάνουν μέχρι και τον κόλπο του Μεξικού και το λεγόμενο gulf stream.\nΥπάρχει μάλιστα και η υποψία πως τα νερά αυτά προκαλούν και μια μικρή αλλαγή στο κλίμα του ρεύματος αυτού και το οποίο ζεσταίνει την Ευρώπη με νερά τα οποία είναι πολύ πυκνά σε αλάτι και κινούνται με πολύ μεγάλη δύναμη.\nΑυτό που ίσως να μην είναι γνωστό σε πολλούς είναι πως η λεκάνη του νοτίου αιγαίου κρύβει τέσσερις τέτοιους κυκλώνες που αναδύουν και βυθίζουν τεράστιες ποσότητες νερού.\nΑνατολικά ο κυκλώνας της Ρόδου, πιο δυτικά ο κυκλώνας της Ιεράπετρας, δίπλα ο κυκλώνας της δυτικής Κρήτης πολύ πλούσιος σε τροφή για τους φυσητήρες όπου και παρατηρούνται συχνά ,και τέλος ο αντικυκλώνας Πέλοπας νοτίως της Πελοποννήσου.\nΟ κυκλώνας της Ρόδου λοιπόν μαζί με εκείνον της δυτικής Κρήτης ερευνώνται πια επισταμένα από τους επιστήμονες και με δορυφορικά μέσα ώστε να μάθουμε τη συμπεριφορά τους. Εδώ να τονίσουμε πως οι αντικυκλώνες έχουν δεξιόστροφη κίνηση σε αντίθεση με τους κυκλώνες.\nΌλα δείχνουν λοιπόν πως νοτίως της Ρόδου ο μεγάλος αυτός κυκλώνας είναι στην ουσία μια τεράστια χύτρα που καθημερινά επηρεάζει μεγάλο μέρος του κλίματος.\nΤα νερά του ατλαντικού που εισέρχονται μέσω του Γιβραλτάρ κινούμενα σε μικρό βάθος νοτιοανατολικά και συναντούν τα νερά του κυκλώνα της Ρόδου στη θάλασσα της λεβαντίνης και μέσα σε αυτό το χυτήριο ένας μεγάλος όγκος νερού αναδύεται και κινείτε δυτικά με κυκλωνική κίνηση.\nΤα νερά αυτά κινούνται αντίστροφα με τα νερά του ατλαντικού που εισέρχονται στη μεσόγειο. Αφού αφήσουν την Ευρώπη συναντούν τα νερά της καραϊβικής και εκεί επηρεάζουν τη ροή και τον όγκο των θερμότερων νερών προκαλώντας μικρή κλιματική αλλαγή. Ίσως λοιπόν τα νερά της Ρόδου να ευθύνονται για την μερική αλλαγή του κλίματος στη ΒΔ Ευρώπη.\nΕπίσης ο κυκλώνας της Ρόδου ευθύνεται και για την πολύ αργή ανανέωση των νερών της μεσογείου αφού τα νερά του ατλαντικού χρειάζονται περίπου 100 χρόνια για φτάσουν τον κυκλώνα της Ρόδου και αντιστρόφως το ίδιο.\nΌπως όλοι λοιπόν καταλαβαίνουμε οι θάλασσες μας κρύβουν μικρά και μεγάλα μυστικά ικανά να επηρεάσουν το κλίμα μας χωρίς καν να το ξέρουμε. Φυσικά η μελέτη των φαινομένων αυτών συνεχίζεται ασταμάτητα.\nΣτοιχειά από τον καθηγητή ωκεανογραφίας Τάσο Τσελεπίδη από δημοσίευση στην εφημερίδα «ΤΑ ΝΕΑ».\nΕπίσης πολύτιμη η συμβολή του φίλου και συνεργάτη Γιάννη Μανωλά και της ιστοσελίδας του «Κυκλώνας Ρόδου»\nστις 11:26 π.μ.\nΤα πειράματα τηλεπάθειας και ψυχικών ερευνών στην Ελλάδα του 1923 (vid)\nΣυνελήφθησαν τρεις αλλοδαποί, για κλοπή ποδηλάτου από την Κρύα Ιωαννίνων\n[Ελλάδα]Eνα νεκρό παιδί και 4 τραυματίες σε τροχαίο στα Τρίκαλα\nΤεράστιο Άγνωστης Ταυτότητας Ιπτάμενο Αντικείμενο ...\nΑυτή η λίμνη Στην Τανζανία, έχει ένα θανάσιμο μυστ...\nΕλληνιδα ξύπνησε στο νεκροτομείο ,τι είδε μετά τον...\nΑυτά τα αρχαία επίμηκες κρανία δεν είναι ανθρώπινα...\nΤΑ ΠΑΙΔΙΑ ΣΑΣ ΕΙΝΑΙ ΣΚΛΑΒΟΙ ΤΗΣ ΝΕΑΣ ΤΑΞΗΣ ΠΡΑΓΜΑΤ...\nΠατροκοσμάς: “Θὰ βγοῦν πράγματα ἀπὸ τὰ σχολεῖα ποὺ...\nΗ πύλη του Ήλιου: Ένα από τα μεγαλύτερα αινίγματα ...\nΈνα βίντεο γροθιά στο στομάχι! Η «σκοτεινή» πλευρά...\nΚάτι παράξενο συμβαίνει με την Ανταρκτική;[ΒΙΝΤΕΟ]...\nΚατάδυση στη στοιχειωμένη σπηλιά των Μάγια (video)...\nΤΟ 4 ΣΕΝΑΡΙΟ; – ΒΟΜΒΑ ΑΠΟ ΤΗ CIA: ΓΝΩΡΙΣΤΕ ΤΟΝ ΣΑΤ...\nΣπίτι στα σκοτεινά βάθη των υπονόμων!\nΗ Μικρή Κουκκίδα - TheTinyDot Μια πολύ περίεργη κα...\nΠαράξενο κομμάτι από μηχάνημα βρέθηκε στις ΗΠΑ\nPlacebo Effect: Πώς O Bruno Klopfer Θεράπευε Τον Κ...\nΤΟ «ΣΚΟΤΕΙΝΟ» ΠΡΟΣΩΠΟ ΤΗΣ ΑΝΘΡΩΠΟΤΗΤΑΣ Και όμως υπ...\nΤο πείραμα με τις 5 μαϊμούδες(VIDEO ΜΕΤΑΦΡΑΣΜΕΝΟ)\nΤί κοινό ὑπάρχει ἀνάμεσα σέ ἕνα ἠλεκτρονικό σύστημ...\nΤο μεγάλο μυστήριο των κεραυνών (2VIDEO)\nΠόλεμος με υπόηχους για έλεγχο συνείδησης στην Ελλ...\nΕρπετοειδής - Φαντασία η πραγματικότητα;\nΕΞΩΓΗΙΝΟΣ ΠΟΛΙΤΙΣΜΟΣ ΕΞΕΠΕΜΨΕ SOS - ΑΠΟΡΡΗΤΑ ΕΓΓΡΑ...\nΤρία Ελληνικά σπήλαια με τις πιο παράξενες ιστορίε...


Κόλλα - Proofing Hyperstone\nΡητινούχα κόλλα πέτρας 2 συστατικών\nΗ κόλλα ADHESIVE PROOFING HYPERSTONE είναι μια ελαστική κόλλα δύο συστατικών υψηλών προδιαγραφών.\nΤο Α συστατικό (κονίαμα), αποτελείται από τσιμέντο, μάρμαρο επιλεγμένης κοκκο-μετρίας, ακρυλικές ρητίνες και ειδικά χημικά πρόσθετα τα οποία προσδίδουν στο προϊόν: Άριστη αντοχή, υψηλή δύναμη πρόσφυσης, ελαστικότητα, μηδενική ολίσθηση και αντοχή σε έντονες κλιματολογικές συνθήκες.\nΤο Β συστατικό (γαλάκτωμα), αποτελείται από μια ειδικού τύπου ακρυλική διασπορά, νερό και χημικά πρόσθετα.\nΗ κόλλα ADHESIVE PROOFING HYPERSTONE υπερκαλύπτει τα χαρακτηριστικά C2 TE S2 σύμφωνα με τα ΕΝ 12004 και ΕΝ 12002\nΗ κόλλα ADHESIVE PROOFING HYPERSTONE είναι η πλέον κατάλληλη και εγγυημένη για την συγκόλληση και αρμολόγηση των ελαστικών πετρών Hyperstone, επάνω σε πάσης φύσεως επιφάνειες ορυκτής βάσης, εσωτερικών και εξωτερικών χώρων.\nΕπιπλέον είναι κατάλληλη για την συγκόλληση πάσης φύσεως απορροφητικών και μη απορροφητικών κεραμικών, γρανιτοειδών πλακιδίων, φυσικών και διακοσμητικών πετρών, EPS και XPS σε δάπεδα και τοίχους, σε εσωτερικούς και εξωτερικούς χώρους.\nΤρόπος εφαρμογής συγκόλλησης πετρών Proofing Hyperstone\nΠροετοιμασία επιφάνειας: Οι επιφάνειες πρέπει να είναι απαλλαγμένες από σαθρά μέρη, λάδια, ρύπους και σκόνες. Σφραγίζουμε τυχόν μεγάλες ρωγμές και κενά με το κατάλληλο υλικό. Ιδιαίτερα κατά τους θερινούς μήνες, διαβρέχουμε ελαφρά τις επιφάνειες χωρίς να αφήνουμε λιμνάζοντα νερά.\nΟι συνήθεις επιφάνειες ορυκτής βάσης με κανονική απορροφητικότητα δεν απαιτούν αστάρωμα (π.χ. σοβάς, σκυρόδεμα).\nΟι παλιοί σοβάδες ασταρώνονται με διάλυμα: 1 κιλό γαλάκτωμα με 1,2 κιλά κονίαμα.\nΣε χώρους που υπόκεινται σε αυξημένα ποσοστά υγρασίας, όπου υπάρχει ανερχόμενη υγρασία, ή όπου θέλουμε να αποκλείσουμε το πέρασμα της υγρασίας προς το υπόστρωμα, ακόμη κι όταν η υγρασία έρχεται από την αντίθετη κατεύθυνση (αρνητική πίεση), είναι απαραίτητο να προηγηθεί η επάλειψη της επιφάνειας, με την αδιαβροχοποιητική μεμβράνη Waterproofing membrane Hyperstone. Σε αυτή την περίπτωση η συγκόλληση των πετρών θα πρέπει να γίνει, όταν στεγνώσει η αδιαβροχοποιητική μεμβράνη , αλλά πριν αυτή ξηραθεί τελείως.\nΓια τις λοιπές περιπτώσεις εφαρμογής, συμβουλευτείτε τον σχετικό πίνακα προκειμένου να επιλέξετε το κατάλληλο αστάρι.\nΑναλογία ανάμιξης: 2,5 κιλά Α συστατικού (κονίαμα), προστίθενται σε 1 κιλό Β συστατικού (γαλάκτωμα, εάν είναι καλοκαίρι) και 3 κιλά Α συστατικού (κονίαμα), προστίθενται σε 1 κιλό Β συστατικού (γαλάκτωμα,εάν είναι χειμώνας), χωρίς την προσθήκη επιπλέον νερού.\nΠαρασκευή μίγματος: Σε ένα καθαρό δοχείο προσθέστε το γαλάκτωμα (Β συστατικό). Υπό συνεχή ανάδευση με αναμικτήρα χαμηλών στροφών, προσθέτετε σταδιακά το κονίαμα. Ανακατέψτε για 5 λεπτά έτσι ώστε να σχηματιστεί μια λεπτόρρευστη μάζα χωρίς σβώλους, που να απλώνει εύκολα. Αφήστε το μίγμα να ωριμάσει για 5 λεπτά και ανακατέψτε για μια ακόμη φορά.\nΕφαρμογή: Απλώστε την κόλλα με μια μεταλλική σπάτουλα πάνω στην επιφάνεια και χτενίστε την με οδοντωτή σπάτουλα 6 – 8mm. Τοποθετούμε τις πέτρες στην θέση τους εντός 10 – 20 λεπτών (ανάλογα με τις καιρικές συνθήκες) από την διάστρωση της κόλλας, πριν αυτή πετσιάσει, πιέζοντας τες έτσι ώστε να εξασφαλίσετε απόλυτη εφαρμογή.\nΚατανάλωση: 2 – 5 Kg/m2. Η κατανάλωση εξαρτάται από το μέγεθος της σπάτουλας, την τραχύτητα του υποστρώματος και την απορροφητικότητα της επιφάνειας εφαρμογής.\nΧρόνος ζωής στο δοχείο: 5 – 6 ώρες με περιοδική ανάδευση, εξαρτώμενη και από τις καιρικές συνθήκες.\nΑρμολόγηση: Η αρμολόγηση μπορεί να γίνει στο τέλος της τοποθέτησης του Proofing Hyperstone, με τον αρμόστοκο Proofing Hyperstone. Αυτό εναπόκειται στην φιλοσοφία του κάθε τεχνίτη.


Σωματείο Επαγγελματιών Ψυκτικών και Κλιματιστικών Εγκαταστάσεων | ΚΑΛΕΣΜΑ ΓΙΑ ΣΕΜΙΝΑΡΙΟ ΤΕΧΝΙΚΟΥ ΑΣΦΑΛΕΙΑΣ 2007\nΚΑΛΕΣΜΑ ΓΙΑ ΣΕΜΙΝΑΡΙΟ ΤΕΧΝΙΚΟΥ ΑΣΦΑΛΕΙΑΣ 2007\nπου δεν έχουν Βεβαίωση\nΣας ενημερώνουμε ότι το Σωματείο μας έχει διοργανώσει 2 κύκλους 35άωρων σεμιναρίων «Τεχνικού Ασφαλείας». Σ΄ αυτά συμμετείχαν τα ¾ των μελών μας.\nΣύμφωνα με τη νέα εγκύκλιο υλοποίησης προγραμμάτων για την επιμόρφωση εργοδοτών στα θέματα άσκησης «Καθηκόντων Τεχνικού Ασφαλείας», καλούμε εσάς -τους συναδέλφους που δεν συμμετείχατε στα προηγούμενα σεμινάρια- να δηλώσετε την επιθυμία σας προς το Σωματείο ώστε να προχωρήσουμε σε συνεργασία με το Κ.Ε.Κ. της Γ.Σ.Ε.Β.Ε.Ε. σε διοργάνωση ανάλογου σεμιναρίου.\nΣυνάδελφοι πρέπει να γνωρίζετε ότι:\nÚ Το κόστος συμμετοχής σας στο 35άωρο πρόγραμμα «Τεχνικού Ασφαλείας» είναι στα 60,οο €, τα οποία πληρώνονται απ΄ ευθείας στο Σωματείο, διότι αυτό υποχρεούται με την κατάθεση των αιτήσεών σας προς το Κ.Ε.Κ. της Γ.Σ.Ε.Β.Ε.Ε. να καταβάλλει συγχρόνως και το συνολικό ποσό. Καλό είναι λοιπόν να δηλώσετε αφού είστε σίγουροι, διότι σε αντίθετη περίπτωση χάνετε το ποσό που κατεβάλλατε.\nÚ Το πρόγραμμα διεξάγεται μέσα σε 1 εβδομάδα που σημαίνει 7 μέρες Χ 5 ώρες.\nÚ Για να δημιουργηθεί τμήμα, πρέπει να συμμετέχουν τουλάχιστον 20 μέλη. Στην περίπτωση λοιπόν που δεν μαζευτεί αυτός ο αριθμός ατόμων, δεν μπορούμε να προχωρήσουμε. Θα αναγκαστούμε να περιμένουμε νέες εγγραφές στο Σωματείο για να συμπληρωθεί ο αριθμός.\nÚ Για να συμμετέχει ο κάθε συνάδελφος στο παραπάνω πρόγραμμα θα πρέπει να είναι οικονομικά τακτοποιημένος με τις συνδρομές του προς το Σωματείο, δηλαδή απαραίτητα πληρωμένος έως και τον 12ο του 2006.\nÚ Το Κ.Ε.Κ. της Γ.Σ.Ε.Β.Ε.Ε. με το ενημερωτικό του έγγραφο μας γνωστοποιεί ότι τα σεμινάρια αυτά μπορούν να υλοποιηθούν μετά το Πάσχα του 2007, που αυτό για μας σημαίνει ότι θα τα προγραμματίσουμε για τον Οκτώβρη – Νοέμβρη του 2007.\nΕΠΙΔΟΤΟΥΜΕΝΟ ΠΡΟΓΡΑΜΜΑ ΛΑΕΚ 2007 ΕΤΗΣΙΟΣ ΧΟΡΟΣ 2007 ΣΩΜΑΤΕΙΟΥ


Μάντσεστερ Γιουνάιτεντ: Έριξε την πρώτη μεγάλη βόμβα του καλοκαιριού! - Santorinisport.gr\n30/06/2021 | 22:21\nΜάντσεστερ Γιουνάιτεντ: Έριξε την πρώτη μεγάλη βόμβα του καλοκαιριού!\nΟι «κόκκινοι διάβολοι» έκαναν δικό τους τον Τζέιντον Σάντσο!\nΤεράστια μεταγραφή για τη Μάντσεστερ Γιουνάιτεντ.\nΟι «κόκκινοι διάβολοι» έπειτα από πολύμηνες και σκληρές διαπραγματεύσεις, έφτασαν σε συμφωνία με την Ντόρτμουντ για την απόκτηση του Τζέιντον Σάντσο. Ο διεθνής Άγγλος εξτρέμ, ο οποίος γεννήθηκε στις 25 Μαρτίου 2000, είχε συμβόλαιο με την γερμανική ομάδα έως το 2023 και η Ντόρτμουντ αποδείχθηκε σκληρό καρύδι.\nΈτσι, η Μάντσεστερ Γιουνάιτεντ ανέβασε την προσφορά της στα 90 εκατ. ευρώ και οι Γερμανοί είπαν το «ναι», ενώ με τον Σάντσο και τους εκπροσώπους του, υπήρχε συμφωνία εδώ και καιρό. Ο Σάντσο θα εισπράττει ετησίως 15 εκατ. ευρώ, ενώ θα υπογράψει έως το 2026. Τη μεταγραφή γνωστοποίησε πρώτος ο έγκυρος ρεπόρτερ Φαμπρίτσιο Ρομάνο.\nΟ Σάντσο, να θυμίσουμε ότι ξεκίνησε την καριέρα του στην Ακαδημία της συμπολίτισσας Μάντσεστερ Σίτι, πήγε κατόπιν στους Νέους της Γουότφορντ και γύρισε στη Σίτι για να τον πάρει με πέντε εκατ. ευρώ η Ντόρτμουντ το καλοκαίρι του 2017. Στη γερμανική ομάδα κατέγραψε 137 ματς, 50 γκολ και 64 ασίστ και έγινε διεθνής.


Οικογένεια - συμμορία έκλεβε από τρόφιμα μέχρι ρούχα - Ειδήσεις - Νέα Κρήτη\nΤώρα διαβάζετε: Οικογένεια - συμμορία έκλεβε από τρόφιμα μέχρι ρούχα\nΟικογένεια - συμμορία έκλεβε από τρόφιμα μέχρι ρούχα\nΤρόφιμα, ποτά και μικροποσά φέρεται να έκλεβε τετραμελής οικογένεια που συνελήφθη σύσσωμη στο Ηράκλειο. Συγκεκριμένα συνελήφθησαν ένας 60χρονος, η 52χρονη σύζυγός του, η 22χρονη κόρη τους , ακόμη και ο ανήλικος γιος τους, οι οποίοι φέρονται ότι εμπλέκονται σε μικροκλοπές.\nΠριν από λίγες ημέρες και συγκεκριμένα τη Δευτέρα 25 Ιουνίου στο Ηράκλειο, τρεις δράστες αφαίρεσαν από κατάστημα 45χρονου, με τη μέθοδο της απασχόλησης, το χρηματικό ποσό των 200 ευρώ και στη συνέχεια διέφυγαν με ΙΧ αυτοκίνητο, οδηγούμενο από άγνωστο.\nΑπό την αστυνομική έρευνα και προανάκριση της υποδιεύθυνσης Ασφαλείας Ηρακλείου, καθώς και την κατάλληλη αξιοποίηση στοιχείων προέκυψε ότι η 52χρονη με την 22χρονη και τον ανήλικο βρίσκονταν πίσω από την κλοπή, ενώ ο 60χρονος φέρεται ως οδηγός του αυτοκινήτου.\nΈπειτα από αναζητήσεις σύμφωνα με το ΑΠΕ- ΜΠΕ εντοπίσθηκαν το μεσημέρι της Πέμπτης σε περιοχή του δήμου Μαλεβιζίου από αστυνομικούς της Ομάδας ΔΙΑΣ της Διεύθυνσης Αστυνομίας Ηρακλείου πατέρας, μητέρα, κόρη και ο ανήλικος γιος.\nΈκλεβαν τρόφιμα και ποτά\nΗ προανάκριση συνεχίζεται από την Υποδιεύθυνση Ασφαλείας Ηρακλείου οι συλληφθέντες οδηγούνται στον εισαγγελέα Πλημμελειοδικών.


ThessBomb: ΕΙΚΑΣΤΙΚΗ ΠΟΡΕΙΑ ΠΡΟΣ ΤΙΣ ΠΡΕΣΠΕΣ 2014 - ΔΙΑΔΙΚΑΣΙΕΣ ΕΠΙΒΙΩΣΗΣ (ΠΡΕΣΠΕΣ/ΠΤΟΛΕΜΑΪΔΑ)\nΕΙΚΑΣΤΙΚΗ ΠΟΡΕΙΑ ΠΡΟΣ ΤΙΣ ΠΡΕΣΠΕΣ 2014 - ΔΙΑΔΙΚΑΣΙΕΣ ΕΠΙΒΙΩΣΗΣ (ΠΡΕΣΠΕΣ/ΠΤΟΛΕΜΑΪΔΑ)\nΕπιστημονικός Υπεύθυνος: Γιάννης Ζιώγας, επίκουρος καθηγητής ΤΕΕΤ\nΗ 8η Εικαστική Πορεία είναι πλέον γεγονός. Είμαστε έτοιμοι μετά από αρκετή προετοιμασία να\nκινηθούμε στον άξονα Μικρολίμνη-Μοσχοχώρι και να πραγματοποιήσουμε εκείνο για το οποίο\nεργαζόμαστε εδώ και ενάμισυ χρόνο: Τις Διαδικασίες Επιβίωσης. Το σύνολο της Εικαστικής Πορείας αλλά και το κεντρικό έργο της φετινής διαδικασίας το Υφαντό της Μνήμης θα παρουσιαστεί στο Κρατικό Μουσείο Σύγχρονης Τέχνης τον Σεπτέμβριο-Νοέμβριο 2014.\nΗ επιβίωση είναι μια πολυσύνθετη έννοια με πολύ οριακές για την ανθρώπινη ύπαρξη προεκτάσεις:\nαφορά τις επιβιώσεις του σώματος, της μνήμης, του τόπου, των αντικειμένων. Όπως έχουμε\nαναφέρει και άλλες φορές οι Πορείες πραγματοποιούνται από εμάς ως Πορείες εικαστικών καλλιτεχνών, ερευνητών στοχαστών ή σπουδαστών. Γνώσεις για τα υλικά, για τις διαδικασίες\nπερπατήματος, για την πολιτιστική ταυτότητα της περιοχής, για τα αστέρια του ουρανού, για όλα αυτά\nείναι χρήσιμες αλλά μόνο μέσα από την ερμηνεία ως προς το τι είναι η εικαστική εικόνα και τι η\nεικαστική εικόνα αντιπροσωπεύει.\nΗ εικαστική εικόνα έχει να κάνει με το σώμα διότι το σώμα την ενεργοποιεί, το καλλιτεχνικό\nαιτούμενο. Το σώμα κινείται στο χώρο και σχηματίζει χειρονομίες και αντικείμενα. Κινούμαστε στο\nχώρο και θέτουμε το εαυτό μας σε όρια που του επιτρέπουν να αναδείξει ταυτότητες και να σχηματίσει εικόνες. Το εικαστικό σώμα επιβιώνει όταν πέραν των αντι-ξοοτήτων ενεργοποιεί εικόνες∙ τότε επιβιώνει, αλλιώς θνήσκει.\nΗ μνήμη υπάρχει παντού: στα φυτά, στα σπίτια, στα ερείπια, στον ουρανό, στα αυτοκίνητα, στις\nτροχιές των αεροπλάνων. Επιβιώνει το μέρος της που ενεργοποιεί εικόνες. Η μνήμη είναι το σώμα της πραγματικότητας. Όταν η πραγματικότητα ενεργοποιείται τότε η πραγματικότητα σχηματίζει.\nΚινούμαστε μέσα στο χώρο ανακαλύπτουμε τα ίχνη μνήμης που μας ενδιαφέρουν και σχηματίζουμε\nσυμπυκνώσεις εκείνων που μας αφορούν: τις εικόνες.\nΚινούμαστε σε ένα συγκεκριμένο μέρος (την περιοχή Μοσχοχωρίου/Μικρολίμνης) αλλά εκείνο\nπου έχει σημασία είναι το μέρος ως τόπος. Ο τόπος αποτελείται από εμπόδια. Η λέξη όρκος σήμαινε\nφράκτης στα Αρχαία Ελληνικά. Αυτό το φράκτη καλούμαστε να κατανοήσουμε και να ξεπεράσουμε. Η Εκκλησία στο Μοσχοχώρι, τα λιβάδια του τσαγιού, τα ερείπια της Σφήκας λειτουργούν ως τόπο/όρκοι.\nΑυτούς τους τόπους/όρκους ξεπερνάμε με το λόγο και την επεξεργασία της καταγραφής και ερμηνείας και έτσι αυτοί οι τόποι/όρκοι επιβιώνουν και υφίστανται.\nΤέλος υπάρχουν και τα αντικείμενα, τα εικαστικά αντικείμενα, που τελικά δικαιώνουν όλα τα\nπροηγούμενα. Εδώ επισημαίνεται: και οι εικόνες είναι αντικείμενα. Για να δεχθούμε ότι όλα έγιναν\nκαλώς υπάρχουν τα αντικείμενα που είτε υφίστανται είτε αφίστανται. Στην περίπτωση της επιβίωσης\nμας ενδιαφέρουν τα αντικείμενα, τα εικαστικά παράγωγα, να υφίστανται να υπάρξουν. Πέρα από τις\nδιαδικασίες του σώματος, της μνήμης του τόπου, εκείνο που θα δικαιώσει την όλη διαδικασία είναι\nπαρουσία του αντικειμένου, η ύπαρξή του.\nΟι Διαδικασίες Επιβίωσης είναι επομένως ο τρόπος που θα αναδείξει τη σημασία του σώματος,\nτην παρουσία της μνήμης, τα όρια του τόπου, το σχηματισμό αντικείμενων και εικόνων. Θα\nεργαστούμε επί μια βδομάδα για να διερευνήσουμε αυτή την προοπτική και να εξετάσουμε τρόπους\nμιας εικαστικής πρακτικής που συνδυάζει τον στοχασμό με την πράξη με ένα τρόπο που δεν\nΚατά τη διάρκεια της διαδικασίας θα έχουμε τους παρακάτω επιδιώξεις;\n1. Υλοποίηση της βασικής Πορείας της 3ης Ιουλίου\n2. Εκπαίδευση/δημιουργία κατασκευών διαβίωσης (εκπαιδευτής επίκουρος καθηγητής Ιάκωβος\n3. Κατανόηση της χλωρίδας της περιοχής\n4. Ατομικές διαδικασίες/έρευνες\nΘοδωρής Λώτης, επίκουρος καθηγητής, Τμήμα Μουσικών σπουδών, Ιόνιο Πανεπιστήμιο\nΙάκωβος Ρήγος, επίκουρος καθηγητής, Τμημα Αρχιτεκτόνων Πολυτεχνείου Κρήτης\nWilliam Gilbert, καθηγητής, University of New Mexico\nΦίλιππος Καλαμάρας, διδάσκων, τμήμα Εικαστικών Τεχνών Πανεπιστήμιο Δυτικής Μακεδονίας\nΧΡΟΝΟΛΟΓΙΟ ΔΡΑΣΕΩΝ ΔΙΑΔΙΚΑΣΙΩΝ ΕΠΙΒΙΩΣΗΣ 2013-14\nΔΙΑΔΙΚΑΣΙΑ ΝΟΕΜΒΡΙΟΥ 2013\nΤην Παρασκευή 22 Νοεμβρίου μεταβήκαμε Μοσχοχώρι της Κρυσταλλοπηγής και διερευνήθηκε ο\nχώρος ως πιθανή θέση εγκατάστασης. Η θέση είναι ένα ερειπωμένο χωριό από το οποίο έχουν\nαπομείνει μόνο κάποιες πέτρες από τα σπίτια που υπήρχαν εκεί και από τον εμφύλιο και μετά έχει\nΔΙΑΔΙΚΑΣΙΑ ΙΑΝΟΥΑΡΙΟΥ 2014\nΣυλλογή υλικού με βάση εξόρμησης τους Ψαράδες, Πρέσπες, για το Υφαντό της Μνήμης. Η\nδιαδικασία επαναλήφθηκε τρείς φορές ακόμη μέχρι το καλοκαίρι. Τα αντικείμενα της λίμνης\nμετατρέπονται σε ύλη μνήμης.\nΔΙΑΔΙΚΑΣΙΑ ΦΕΒΡΟΥΑΡΙΟΣ-ΝΟΕΜΒΡΙΟΣ 2014\nΗ διαδικασία για το Υφαντό της Μνήμης ξεκίνησαν τον Φεβρουάριο και θα ολοκληρωθούν τον\nΝοέμβριο 2014. Η διαδικασία ξεκινά με τη συλλογή υλικού, τη μεταφορά του στη Λέσχη Πολιτισμού\nΦλώρινας όπου είναι εγκατεστημένος ο αργαλειός και κατόπιν τη μεταφορά του στη Θεσσαλονίκη στο\nΚρατικό Μουσείο Σύγχρονης Τέχνης για τη συνέχιση και ολοκλήρωση της διαδικασίας. Την διαδικασία συντόνισαν και δίδαξαν οι: Φιλιώ Χατζάρα και Μαρία Γρηγορίου.\nΔΙΑΔΙΚΑΣΙΑ ΜΑΙΟΥ 2014\nΗ διαδικασία προέβλεπε την καταγραφή ήχων από το Μουσικό τμήμα του Ιόνιου πανεπιστημίου υπό\nτο συντονισμό του επίκουρου καθηγητή Θοδωρή Λώτη. Οι πλέξεις του υφαντού της Μνήμης\nμετατρέπονται σε μια οπτική παρτιτούρα που ενεργοποιεί τους ήχους που έχουν καταγράφει και τους\nμετατρέπει σε ηχοτοπία.\nΔΙΑΔΙΚΑΣΙΑ ΙΟΥΛΙΟΥ 2014\nΜετά την συνάντηση της 20ης\nΙουνίου οριστικοποιήθηκε ο κατάλογος των συμμετεχόντων και\nΗ διαδικασία μετατίθεται κατά δύο μέρες για να είναι εφικτή η πληρέστερη διοργάνωση και για να\nπροετοιμαστούμε όλοι/ες καλά.\n13:00 Συνάντηση στα Υπεραστικά ΚΤΕΛ, Αναχώρηση για Ψαράδες\n15:00 έως όσο χρειαστεί: Ανασυγκρότηση, προγραμματισμός, συζήτηση για τις ιδέες.\n8:00 Αναχώρηση από Ψαράδες όλων με αυτοκίνητα\n8:30 Άφιξη στη Μικρολίμνη\n9:00 Αναχώρηση για Μοσχοχώρι. Η κύρια ομάδα με πεζοπορία η υποστηρικτική με\n10:00 Άφιξη της υποστηρικτικής ομάδας στο Μοσχοχώρι, προετοιμασία κατασκήνωσης\n9:00 έως 15:00 Πορεία Μικρολίμνη-Μοσχοχώρι\nH Πορεία θα έχει τα εξής στάδια:\n-Στο χωριό πριν τη Μικρολίμνη ακολουθούμε δεξιά ένα δρόμο και φτάνουμε στο ερειπωμένο\nχωριό Σφήκα (20 min). Η Σφήκα είναι ένα από τα πιο ιδιαίτερα χωριά με ιδιαίτερα σπίτια και μια\nερειπωμένη εκκλησία ιδιαίτερα χαρακτηριστικής αρχιτεκτονικής. Από εκεί ακολουθούμε δεξιά το\nδασικό δρόμο που οδηγεί σε ένα αδιέξοδο όπου αφήνουμε τα αυτοκίνητα και χωρίζουν οι ομάδες (20\nmin). Η ομάδα που πεζοπορεί ακολουθεί ένα αρκετά δύσκολο ανηφορικό μονοπάτι που μας οδηγεί μετά από δύο ώρες στην κορυφή του Τρικλάριου (ή Βάρμπα) όρους, τον κύριο ορεινό όγκο πάνω από την Μικρολίμνη. Εκεί υπάρχει νερό, γίνεται ανασυγκρότηση και ακολουθείται μια κατηφορική πορείας ένα ορεινό λιβάδι που αυτή την περίοδο είναι καλυμμένο από τσάι. Τα είδη του τσαγιού της περιοχής είναι ο Σιδερίτης (reiceri) και το montana. Αν δεν σταματήσουμε για να μαζέψουμε τσάι σε δυόμιση ώρες\nείμαστε στο Μοσχοχώρι.\nΣύνολο πεζοπορίας 4,5 έως 5 ώρες.\n15:00 Άφιξη και της κύριας ομάδας στο Μοσχοχώρι\n17:00 έως 20:00 Ανασυγκρότηση, θεωρητικό πλαίσιο\nΆφιξη του Ιάκωβου Ρήγου, επίκουρου καθηγητή, Τμήμα Αρχιτεκτόνων Πολυτεχνείου Κρήτης για\nαν συντονίσει το εργαστήριο κατασκευής κατασκευών προς διαβίωση.\nΚατασκευαστικές διαδικασίες/ατομικά projects\nΚατασκευαστικές διαδικασίες/ατομικά projects. Κατά τη διάρκεια της ημέρας θα μας επισκεφθεί ο\nΓιάννης Δαϊκόπουλος, που ως μέντορας της φύσης που είναι θα μας μιλήσει για την χλωρίδα της\nπεριοχής και θα διανυκτερεύσει μαζί μας\nΚατασκευαστικές διαδικασίες/ατομικά projects, ανασυγκρότηση αναχώρηση.\nΤΑ ΤΗΣ ΔΙΑΒΙΩΣΗΣ\n-Ο καθένας/μια θα φέρει τη σκηνή, υπνόσακο υπόστρωμα ή στρώμα. Ο καθένας θα προμηθευτεί το\nδικό του φαγητό με ξηρά τροφή (κονσέρβες, ξηρούς καρπούς, παξιμάδια), φρούτα ή ότι άλλο επιθυμεί.\nΘα μαγειρέψουμε και φασολάδα οπότε και θα προμηθευθούμε τα υλικά.\n- Το πρόγραμμα της κάθε μέρας θα διαμορφώνεται κατά περίπτωση ανάλογα με τις ανάγκες της\nπερίστασης, είτε ατομικά είτε συλλογικά..\n- Θα γίνει προσπάθεια η καθημερινή δραστηριότητα να αναρτάται στο blog\n-Για την όλη διαδικασία έχει ενημερωθεί ο Αστυνομικός Διευθυντής Φλώρινας και τα τοπικά\nΑστυνομικά Τμήματα Πρεσπών και Κρυσταλλοπηγής και θα παράσχουν κάθε δυνατή πληροφόρηση\n- Η διαδικασία έχει πλήρες φαρμακείο με ορούς για τσιμπήματα\nΓενικότερα τα παρακάτω κρίνονται ως απαραίτητα για τον καθένα/μια:\nΆνετα ανοιχτόχρωμα ρούχα (μακριά\nπαντελόνια, μακρυμάνικες μπλούζες, έξι\nΧαρτί τουαλέτας ή και μωρομάντηλα\nΟρειβατικές αρβύλες για πορεία (trekking\nΥπεύθυνοι για επιμέρους οργανωτικά θέματα ορίστηκαν οι:\nΦίλιππος Καλαμάρας: συντονισμός της διαδικασίας για τις διαδικασίες κατασκευών\nΚική Στούμπου: επικοινωνία με Ερυθρό Σταυρό, Πτολεμαΐδα\nΚώστας Χρυσοχοϊδης: επικοινωνία με Ερυθρό Σταυρό, Φλώρινα\nΒασίλης Ιωακειμίδης: συντονισμός της κατασκήνωσης\nΑλέξανδρος Τσαντίδης: προμήθεια θειαφιού, ορών για τσιμπήματα φιδιών\nΑγνή Ρούσσου: προμήθεια φαρμακείου\nΕλένη Νίσκα, Αγνή Ρούσου: ευθύνη καταγραφής και συγκέντρωσης ηλεκτρονικού υλικού\nΕλένη Νίσκα, Αλεξάνδρα Πάμπουκα: δημιουργία ppt μετά την Δράση\nΑλεξάνδρα Πάμπουκα: ενημέρωση blog